<p>450 millió forint többlettámogatás odaítéléséről döntött a kormány az árvízvédelmi beruházás kapcsán. A többletforrásra azért van szükség, mert a most életbe lépett az új nagyvízi mederkezelési tervnek a korábban tervezett földmű már nem felel meg. Mint arról korábbi lapszámainkban már tájékoztattunk, az árvízvédelmi beruházás több elemből áll: mobilfalas gátszakaszból a városközponti részen, egy megerősített védelmi rendszerből az Apátkúti-patak torkolatánál, illetve egy földműből a külsőségi szakaszokon és. Az új földmű nem közvetlen a Duna-parton, hanem a folyótól kb. 30-50 méterre halad majd. Agyagból, jól tömöríthető töltésanyagból és a már meglévő gát átrostált, használható anyagából építik meg, a tetején zúzottkő borítással. Az Apátkúti-pataknál épülő védelmi rendszer jelenleg az engedélyezési eljárásnál tart.</p>
