<p class="text-align-justify"><strong>Július közepe óta érhető el Tahi településrészen, a Visegrádi úton, a volt orvosi ügyelet épületében a kihelyezett belgyógyászati vizsgálat.</strong> A lehetőség a Versenyképes Járások Programnak köszönhetően nyílt meg a betegek számára.</p><p class="text-align-justify">Dr. Sajtos Sándor, Tahitótfalu polgármestere elmondta, a szentendrei járás polgármesterei úgy döntöttek, hogy gyógyításra, az egészségügyi ellátás fejlesztésére, orvosi műszerekre fordítják a megpályázható összeget, és azokon a településeken, ahol van arra megfelelő épület és infrastruktúra, kihelyezett szakrendeléseket indítanak.</p><p class="text-align-justify left-border"><strong>A július közepén indult tahitótfalui belgyógyászati szakrendelést dr. Szentesi Anikó belgyógyász-onkológus látja el. Hétfőn 8-12-ig, csütörtökön 8-14 óráig várja a pácienseket. A vizsgálatra időpontot személyesen a szentendrei rendelőintézetben a betegirányító pultnál, telefonon a központi recepción a +36 26 501 444-es számon, valamint különböző online felületeken: az Univerzo mobil applikációban, a FőnixWEB-en, a Szentendre mobil applikációban, az EgészségAblak mobil applikációban, illetve az EESZT lakossági portálon lehet kérni.</strong></p><p class="text-align-justify">Szeptember 9-től újabb vizsgálati lehetőség is rendelkezésre áll az épületben. <strong>Keddenként ultrahangos vizsgálatra van lehetőség, amelyre szintén háziorvosi vagy szakorvosi beutaló és előjegyzés szükséges. Időpontot munkanapokon 8-13 órig a 06-26-501-442-es telefonszámon lehet kérni.</strong></p><p class="text-align-right"><br><em>Forrás: Danubia Televízió, Tahitótfalu</em><br><em>Község Önkormányzata</em></p><p class="text-align-right"><em>A borítókép illusztráció.</em></p>