<p>1938-ban született Visegrádon. 1954-58 között a budapesti Képző- és Iparművészeti Gimnáziumban tanul. 1958-63 között a budapesti Képzőművészeti Főiskolán végzi tanulmányait, mestere Hincz Gyula. Ezt követően 1978-ig 12 tanulmányutat tesz Európában, dolgozik Franciaországban, Olaszországban, Ausztriában, Finnországban, Csehországban, Hollandiában, Németországban.</p>  <p>Több európai biennálén és fesztiválon kap első illetve különdíjat. 1986-ban megkapja a Munkácsy-díjat. 1992-ben a római Magyar Akadémia ösztöndíjasa. 1993-ban a firenzei Villa Romana vendégművésze. 1995-ben Budapesti ösztöndíjas Lisszabonban. 1997-ben megkapja a Magyar Köztársaság Érdemes Művésze díjat 1999-ben a Los Angeles-i University of California vendégprofesszora. 2001-ben megkapja a Kossuth-díjat (ez Magyarország legnagyobb művészeti kitüntetése).</p> <p>Kilencvennél is több egyéni kiállítása volt, háromszáznál is több csoportos tárlaton vett részt a világ szinte minden pontján.</p> 