<p class="text-align-justify"><strong>Visegrád Város Önkormányzat Képviselő-testülete a 136/2025. (IX.26.) számú határozatával a lakások és helyiségek bérletéről, valamint a lakbérek mértékéről szóló 3/2024. (II.22.) (módosítva IX.26.) számú önkormányzati rendeletben foglaltak szerint pályázatot ír ki a Visegrád, </strong><span><strong>Sziget utca 15. fszt. 2. szám alatt lévő lakás bérleti jogviszonyára.</strong></span></p><p class="text-align-justify"><strong>A lakás jellemzői:&nbsp;</strong><br>alapterülete: 60,8 m2<br>szobák száma: 1 + ½ szoba<br>komfortfokozata: összkomfortos</p><p class="text-align-justify"><strong>A bérleti szerződés időtartama</strong>:<br>Négy évre szóló határozott idejű szerződés. A határozott idő leteltével a bérlő minden elhelyezési igény nélkül köteles elhagyni a lakást, a vele ott élőkkel együtt.</p><p><strong>A lakbér összege: 1.000 Ft/</strong><span><strong>m2/hó,</strong></span><strong> &nbsp;60.800.-Ft/hó.</strong><br>A bérleti szerződésből eredő kötelezettségek biztosítására a bérlőnek a szerződés megkötése előtt óvadékot kell fizetnie. Az óvadék mértéke a lakás mindenkori havi bérleti díjának a kétszerese. A bérlő minden évben az éves infláció mértékével megemelt lakbért fizeti.</p><p class="text-align-justify"><strong>A pályázat benyújtásának határideje: 2025. október 17. (péntek) 12.00 óra.</strong></p><p class="text-align-justify"><strong>A pályázat benyújtásának módja:</strong><br>A pályázatot írásban – az erre a célra rendszeresített formanyomtatványon – Visegrád Város Önkormányzatához címezve kell benyújtani (2025 Visegrád, Fő u. 81.) postai úton vagy személyesen. <strong>A pályázati formanyomtatvány beszerezhető a Polgármesteri Hivatalban vagy letölthető a lap alján (csatolt dokumentum).</strong></p><p class="text-align-justify"><strong>A borítékra kérjük ráírni, hogy:</strong><br><em>„Pályázat Visegrád, Sziget utca 15. fszt. 2. szám alatt lévő önkormányzati bérlakásra”</em></p><p class="text-align-justify"><strong>A pályázatok elbírálásának ideje: 2025. október 31.</strong></p><p class="text-align-justify"><strong>A pályázatok elbírálásának módja:</strong><br>A pályázatokat az Ügyrendi, Népjóléti, Sport és Kulturális Bizottság véleményezi és javaslatot tesz a nyertes pályázó személyére. A Képviselő-testület ezt figyelembe véve dönt a lakás kiutalásáról. A pályázatokat a pályázati határidő leteltét követő harminc napon belül kell elbírálni. Érvénytelen az a pályázat, amelyet a lakások és helyiségek bérletéről, valamint a lakbérek mértékéről szóló 3/2024. (II.22.) önkormányzati rendeletben foglaltak, valamint a pályázati kiírás megsértésével, a pályáztató tévedésbe ejtésével vagy megtévesztésével nyújtottak be. Amennyiben nincsen kellő számú olyan pályázó, aki a meghirdetett feltételeknek mindenben megfelel, akkor a lakás bérlője lehet az is, aki a feltételeknek csak részben felel meg.</p><p class="text-align-justify"><strong>Az eredmény közlésének módja és időpontja</strong>:<br>A pályázat elbírálásától számított 5 napon belül, a Képviselő-testület döntését tartalmazó határozat kivonat megküldésével a jegyző írásban értesíti a nyertes pályázót. A pályázóval a bérleti szerződést – a pályázat elnyerését közlő határozat kézhezvételétől számított tizenöt napon belül – a polgármester köti meg.</p><p class="text-align-justify"><strong>Pályázati feltételek:</strong></p><p class="text-align-justify"><em>„Bérbeadás piaci alapon:</em></p><p class="text-align-justify"><em><span>(1) Piaci alapon történő lakásbérleti jogviszony létesíthető azzal a természetes személlyel:</span></em></p><p class="text-align-justify"><em><span>a) aki, és a vele együtt-költöző közeli hozzátartozója nem rendelkezik más beköltözhető, lakhatás céljára alkalmas saját tulajdonú ingatlan tulajdonjogával, haszonélvezeti jogával vagy bérleti jogával Visegrád városban, valamint a város 20 kilométeres körzetében, és</span></em></p><p class="text-align-justify"><em><span>b) legalább 2 éve fennálló, bejelentett állandó lakóhellyel vagy tartózkodási hellyel rendelkezik Visegrád városban, vagy igazolható módon legalább 6 hónapja Visegrád városban munkavégzésre irányuló jogviszonya áll fenn.</span></em></p><p class="text-align-justify"><em>A benyújtott pályázatok elbírálása során előnyt élveznek a házastársi vagy élettársi kapcsolatban élő 40. életévüket be nem töltött kiskorú gyermeket nevelő személyek.”</em></p><p class="text-align-justify"><strong>A pályázati adatlap mellékleteként kérjük becsatolni a 30 napnál nem régebbi munkáltatói igazolást a nettó havi jövedelem feltüntetésével.</strong></p><p class="text-align-justify">A pályázat tartalma csak a pályázó beleegyezésével közölhető az elbíráló bizottság tagjain kívül más személlyel.</p><p class="text-align-justify">A lakás megtekintésére a Polgármesteri Hivatalban előzetesen egyeztetett időpontban lehetőséget biztosítunk.&nbsp;<br>Tel.: +36-26-398-255</p><p class="text-align-justify"><span>A lakás bérletére vonatkozó részletes szabályokat a lakások és helyiségek bérletéről, valamint a lakbérek mértékéről szóló 3/2024. (II.22.) önkormányzati rendelet tartalmazza.</span></p>