<p class="NormlWeb1 left-border"><span><strong>Szíves figyelmükbe ajánljuk, hogy a MNMKK Mátyás Király Múzeum a visegrádi királyi palotában, 2025-ben is megrendezi a Királyi Palotanapokat!</strong></span></p><p class="NormlWeb1"><span>Népszerű rendezvénysorozatunkat elsősorban osztálykirándulások programjaként kínáljuk.</span></p><p class="NormlWeb1"><span>A 2025-ös évben a visegrádi Királyi Palotanapok május, június, valamint szeptember, október hónapokban, minden hétköznap (</span><em><span>keddtől péntekig</span></em><span>) 9-től 15 óráig kerülnek megrendezésre.</span></p><p class="NormlWeb1"><span>Az érdeklődők az alábbi programcsomagokból választhatnak:</span></p><p class="NormlWeb1"><span>1) Látogatás <strong>Károly király</strong> udvarában (2 600.-Ft/fő; időtartama kb. 60 perc)</span></p><ul><li>belépőjegy a királyi palotába <em>(tetszőleges időtartam a palota megtekintésére)</em></li><li><span>lovagi torna*</span></li></ul><p class="NormlWeb1"><span>2) Látogatás <strong>Lajos király</strong> udvarában (3 600.-Ft/fő; időtartama kb. 110 perc)</span></p><ul><li>belépőjegy a királyi palotába <em>(tetszőleges időtartam a palota megtekintésére)</em></li><li><span>tárlatvezetés</span></li><li><span>lovagi torna*</span></li></ul><p class="NormlWeb1"><span>3) Látogatás <strong>Mária királynő</strong> udvarában (4 300.-Ft/fő; időtartama kb. 150 perc)</span></p><ul><li>belépőjegy a királyi palotába <em>(tetszőleges időtartam a palota megtekintésére)</em></li><li><span>középkori életmód bemutató</span></li><li><span>vásári komédia</span></li><li><span>lovagi torna*</span></li></ul><p class="NormlWeb1"><span>4) Látogatás <strong>Zsigmond király</strong> udvarában (4 300.-Ft/fő; időtartama kb. 120 perc)</span></p><ul><li>belépőjegy a királyi palotába</li><li><span>tárlatvezetés</span></li><li><span>fegyverbemutató</span></li><li><span>lovagi torna*</span></li></ul><p class="NormlWeb1"><span>5) Látogatás <strong>Mátyás király</strong> udvarában (6 000.-Ft/fő; időtartama kb. 200 perc)</span></p><ul><li>belépőjegy a királyi palotába <em>(tetszőleges időtartam a palota megtekintésére)</em></li><li><span>tárlatvezetés</span></li><li><span>fegyverbemutató</span></li><li><span>középkori életmód bemutató</span></li><li><span>lovagi torna*</span></li></ul><p class="NormlWeb1"><span>A Királyi Palotanapok programjairól a <strong>+36 (30) 167 8572</strong> és a <strong>+36 (30) 181 2337&nbsp;</strong>telefonszámokon&nbsp;érdeklődhetnek.</span></p><p class="NormlWeb1"><span>A programcsomagok megjelölt időtartama irányadó, programelemek cseréje, illetve szünetek beiktatása esetén&nbsp;változhat. A kirándulás napján, a megrendelt programokat követően&nbsp;– a múzeum nyitvatartási idejében&nbsp;– a&nbsp;csoportok tetszőleges időtartamban tekinthetik meg a királyi palotát.</span></p><p class="NormlWeb1"><span>*A lovagi torna programelemet csak abban az esetben tudjuk biztosítani, ha az adott időpontra jelentkezettek&nbsp;összlétszáma eléri a 250 főt.</span></p><p class="NormlWeb1"><span>Amennyiben az adott programra jelentkezettek összlétszáma nem éri el a 250 főt, akkor kollégáink felveszik&nbsp;Önökkel a kapcsolatot és az adott programelemet egyéb múzeumpedagógiai programunkkal helyettesítjük.</span></p><p class="NormlWeb1"><span>A programváltozás jogát fenntartjuk.</span></p><p class="NormlWeb1"><span>Felhívjuk figyelmüket, hogy programjainkat szabad téren rendezzük, ezért kérjük,&nbsp;vegyék figyelembe az aktuális időjárási viszonyokat.</span></p><p class="NormlWeb1"><span>További információkat találhatnak a Királyi Palotanapokról, a Mátyás Király Múzeum kiállítóhelyeiről, aktuális&nbsp;programjairól a </span><a href="https://www.visegradmuzeum.hu/" target="_blank"><span><strong>www.visegradmuzeum.hu</strong></span></a><span> honlapon.</span></p><p class="NormlWeb1"><span>Megrendeléseiket írásban a </span><a href="mailto:program@visegradmuzeum.hu" target="_blank"><span><strong>program@visegradmuzeum.hu</strong></span></a><span> e-mail címen fogadjuk.</span></p><p class="NormlWeb1"><span>Reméljük a programajánlatunk elnyerte tetszésüket és vendégeink körében üdvözölhetjük Önöket.</span></p><p class="NormlWeb1"><span>Az együttműködés reményében, tisztelettel:</span></p><p class="text-align-right NormlWeb1"><em><span>Buzás Gergely sk.</span></em><br><em><span>múzeumigazgató</span></em></p>