<p class="left-border"><strong>A Gondosóra program Magyarország Kormánya által elindított, ingyenesen igénybe vehető, 65 év felett alanyi jogon hozzáférhető jóléti szolgáltatás, amelynek célja, hogy az idősek szükség esetén egyetlen gombnyomással jelezni tudják segítségkérési szándékukat.</strong></p>

<p>A Gondosóra program, egy 0–24 órás Diszpécserszolgálat és a kontaktszemélyek (családtag, szomszéd, vagy barát, vagy akár opcionálisan szociális gondozó) bevonásával működő, Európában egyedülálló program. <strong>Mérföldkőnek és jelentős támogatásnak számít az idősgondozás területén: nagy segítséget jelent nemcsak azoknak, akik használják az eszközt, hanem biztonságot és megnyugvást nyújt a felhasználó családjának, szeretteinek, hozzátartozóinak is, tudva, hogy a segítség és a biztonság egy gombnyomásra elérhető.</strong></p>

<p>A Gondosóra programban megvalósuló <strong>szolgáltatás és a jelzőeszköz INGYENES</strong>, Magyarország minden településén hozzáférhető a hét minden napján és órájában.</p>

<p>A Gondosórával a magyar kormány olyan digitális megoldást nyújt a családoknak, közösségeknek, amelynek <strong>segítségével a gondoskodás, törődés úgy is megvalósulhat, ha a családtagok, ismerősök fizikálisan épp távol vannak egymástól.</strong></p>

<p>A program kizárólag <strong>magyar nyelven vehető igénybe</strong>, a regisztráció, a szolgáltatás és a diszpécserek segítségnyújtása is magyar nyelven történik.</p>

<p><strong>A programba alanyi jogon, díjmentesen jelentkezhet minden otthonában élő, 65. életévét betöltött személy.</strong> A programba a regisztrációs gomb alatti űrlap kitöltésével tud jelentkezni, az eszközök kézbesítése az űrlap feldolgozását követően folyamatosan történik.</p>

<p><strong>A regisztrációs űrlap kitöltését elvégezheti a szolgáltatás igénybevételére jogosult személy (65. életévét betöltött magyar állampolgár) és az igénybevételre jogosult személy megbízásából bárki.</strong></p>

<p>A készülék használatba vételéhez javasolt olyan segítő családtag vagy ismerős regisztrálása, akiket az esetleges riasztás során a Diszpécserközpont értesíteni tud.</p>

<p><a href="https://regisztracio.gondosora.hu/?_gl=1*18thi5v*_ga*MjAzMjY0MjI1My4xNjk2ODM1MTU0*_ga_0PB5TN15PP*MTY5NjgzNTE1NC4xLjAuMTY5NjgzNTE1NC4wLjAuMA..&amp;_ga=2.32583998.1059013506.1696835155-2032642253.1696835154" rel=" noopener" target="_blank">REGISZTRÁCIÓ</a></p>

<p>További részletek:&nbsp;<a href="https://gondosora.hu" rel=" noopener" target="_blank">https://gondosora.hu</a></p>
