<p>Visegrád most már lassan egy évtizede foglalkozik azzal, hogy az árvízvédelmi mű felépítésével a nagyobb dunai áradásoktól megvédje területe&nbsp; jelentős részét. Az európai uniós forrásból illetve az ehhez társuló nemzeti önrészből megvalósuló beruházás első üteme lezárult, a második ütem hosszas tervezés után 2017-ben jutott el odáig, hogy kivitelezőt lehetett kiválasztani közbeszerzési eljárással. A beruházás II. ütemének megvalósítására végül 2017. november 30-án létrejött a közel 720 millió forintról szóló vállalkozási szerződés. Reményeink szerint 2018 tavaszán - ahogy az időjárás engedi - megkezdődik a hiányzó szakaszok, így a Rév és a Mária Kápolna közötti szakasz, az Apátkúti patak hídja és környezetének valamint földműnek az építése is. Ha az árvízvédelmi mű megvalósul, még mindig csak „félúton” leszünk, hiszen a beruházás igazából akkor valósul meg teljesen, ha az első árhullám kipróbálta a létesítményt és az megvédett bennünket. Szükségünk lesz továbbá egy árvízi elemeket árvízmentes időszakokban tároló létesítményre is, ennek megépítése 2019-ig valósulhat meg.</p>
