<p class="text-align-justify left-border"><span><strong>Értesítjük a Tisztelt Lakosságot, hogy a háztartásokban keletkezett veszélyes és elektronikai hulladék összegyűjtését 2025. november 15-én, szombaton végezzük. Kérjük, hogy a hulladékot reggel 8:00 és délután 13:00 óra között szíveskedjenek a Városgazdálkodási Csoport telephelyére (Visegrád, Nagy Lajos u. 5.) szállítani, ahol munkatársaink átveszik azt.</strong></span></p><p class="text-align-justify"><span><strong>Veszélyes hulladék (korlátozott mennyiségben, maximum 5 liter):</strong> festék, hígító, oldószerek, és ezek tároló edényei, motorolaj, fűtőolaj, sütőolaj</span></p><p class="text-align-justify"><span><strong>Elektronikai hulladék:</strong> háztartási kis- és nagygépek, távközlési berendezések, szórakoztató elektronikai cikkek, elektromos barkácsgépek, akkumulátorok, elemek</span></p><p class="text-align-justify"><span>Azon elektronikai és elektromos berendezések, amelyeket szétszereltek és elektromos vagy elektronikai alkatrészeiket eltávolították (üres készülékház), már nem minősülnek elektronikai vagy elektromos hulladéknak, ezért a gyűjtőponton nem vesszük át!</span></p><p class="text-align-justify"><span><strong>Azokat a csomagoló anyagokat, – pl. kartondobozokat, zsákokat – amelyekben az elektronikai eszközöket tárolták, illetve amelyekben telephelyünkre behozták, NEM ÁLL MÓDUNKBAN ÁTVENNI!</strong></span></p><p class="text-align-justify"><span>Tájékoztatjuk Önöket, hogy ugyanebben az időpontban – 2025. november 15-én, szombaton 8:00 és 13:00 óra között – a fent megjelölt címen, kizárólag magánszemélyektől, hulladékká vált gumiabroncsot (</span><em><span><strong>személygépjármű kizárólag felni nélkül</strong></span></em><span>) is átveszünk, maximum 6 db / háztartás. Az átvétel díjmentes.</span></p><p class="text-align-justify"><span>Felhívjuk a Tisztelt Lakosság figyelmét arra, hogy <strong>hullámpalát, hungarocellt NEM ÁLL MÓDUNKBAN ÁTVENNI</strong>!</span></p><p class="text-align-right"><br><em><span>VVÖ</span></em></p>