<p>A Duna-parton álló barokk kápolnát a török idők után a&nbsp;XVIII. század első felében építették, 1788-ban és 1873-ban pedig felújították. Építőiről több elképzelés is van, egyesek szerint a várost visszafoglaló hadak építtették, mások szerint a törökök után betelepült német lakosság. Az apró, homlokzati tornyos kápolnába kőkeretes kapun át léphetünk be. Belül láthatjuk a passaui Madonna elnevezésű festmény másolatát, külső falán pedig egy Ferenc József látogatását megörökítő emléktáblát.</p>
