<p>Csodálatos környezet, a ’la carte, esküvők, rendezvények, diák és felnőtt csoportoknak kedvezményes menük.&nbsp;Különleges, természetbarát étterem, Makovecz Imre tervei alapján fából építették. Belső tere több mint 100 vendég egyidejű fogadására alkalmas, míg az épületet körül ölelő teraszon további 120 vendéget tudunk fogadni, akiknek gyönyörű panorámában lehet részük a Börzsöny hegyeire. Ellátjuk a közeli Erdészeti Erdei Iskolába érkező táborozó gyerekek étkeztetését, valamint számos kiránduló osztály és felnőtt csoport választ bennünket. Éttermünk kedvelt helyszíne esküvőknek és céges rendezvényeknek is, hiszen a Visegrádi Kiránduló Központ közepén páratlan környezetben rengeteg szabadidős tevékenység közül választhatnak. A kisgyermekkel érkező szülőknek igyekszünk a gyermekeket lefoglaló játékokkal segíteni a várakozás perceit. Konyhánk házias ízekkel, vadételekkel és mérsékelt árakkal várja az ide látogatókat. Kedvező időjárás esetén faszenes grill teraszunkon készülnek pácolt finomságok.</p>
