<p class="text-align-justify left-border"><span><strong>A Kulturális és Innovációs Minisztérium a 2026. évre vonatkozóan ismét meghirdette a Bursa Hungarica ösztöndíjpályázatot, melynek célja a hátrányos helyzetű családok gyermekeinek segítése felsőoktatási tanulmányaik folytatásához. A Képviselő-testület úgy határozott, hogy az Önkormányzat az elmúlt évekhez hasonlóan csatlakozni kíván a Minisztérium által meghirdetett ösztöndíjrendszerhez.</strong></span></p><p class="text-align-justify"><span>A pályázat benyújtásához a Bursa Hungarica Elektronikus Pályázatkezelési és Együttműködési Rendszerében (a továbbiakban: EPER-Bursa rendszer)&nbsp;pályázói regisztráció szükséges, melynek elérése:</span></p><p class="text-align-center"><a href="https://bursa.emet.hu/paly/palybelep.aspx" target="_blank"><span>https://bursa.emet.hu/paly/palybelep.aspx</span></a></p><p class="text-align-justify Szvegtrzs21">Azok a pályázók, akik a korábbi pályázati években regisztráltak a rendszerben, már nem regisztrálhatnak újra, ők a meglévő felhasználónév és jelszó birtokában léphetnek be az EPER-Bursa rendszerbe. <span><strong>A személyes és pályázati adatok feltöltését követően&nbsp;a pályázati űrlapot kinyomtatva és aláírva, a kiírásban meghatározott, csatolandó mellékletekkel együtt a Visegrádi Polgármesteri Hivatalban kell benyújtaniuk a pályázóknak 2025. november 4. napjáig.</strong></span></p><p class="text-align-justify Szvegtrzs21"><span>A Bursa Hungarica ösztöndíjrendszernél az előző évekhez hasonlóan </span><a href="https://emet.gov.hu/kategoria/kiemelt-kategoriak/felhivasok/bursa-hungarica/" target="_blank"><span>„A” és „B” típusú pályázat</span></a><span> kerül kiírásra.</span></p><p class="text-align-right"><br><em><span>Visegrád Város Önkormányzata,</span></em><br><em><span>Visegrádi Polgármesteri Hivatal</span></em></p><p class="text-align-justify"><span>(</span><em><span>A fotó illusztráció, forrás: https://www.ceu.edu</span></em><span>)</span></p>