<p class="left-border text-align-justify"><strong>Szeretettel hívunk mindenkit a 7. Visegrádi Sörfesztivál és Családi Napok rendezvényre!</strong></p><p class="text-align-justify"><strong>Helyszín:</strong> Visegrád, Rendezvénytér<br><strong>Időpont:</strong> 2025. október 3-4.</p><p class="text-align-justify"><strong>Október 3. péntek</strong></p><p class="text-align-justify">A kétnapos fesztivált péntek este 19 órakor a Super Starsky zenekar fergeteges ska koncertje nyitja meg, hajnalig gondoskodva a talpalávalóról.</p><p class="text-align-justify"><strong>Október 4. szombat</strong></p><p class="text-align-justify">Szokásunkhoz híven idén is mindent megteszünk azért, hogy az egész család találjon magának szórakozást nálunk. A kisebbeket szombaton gyerekjátékok, arcfestés és MINI VIDÁMPARK várja, az elmaradhatatlan kosaras körhintával, ugrálóvárral és a nagy népszerűségnek örvendő ládavasúttal! A nagyobbak a kézműves Visegrádi Sörök mellett dunakanyari házi sörfőzők alkotásait is megkóstolhatják. Tavaly első alkalommal rendeztük meg a térség otthoni sörfőzőinek találkozóját sörkóstolóval egybekötve, nagy örömünkre óriási sikerrel! A kóstolóverseny győztesének receptjét lefőztük az idei fesztiválra, ezt is meg tudjátok majd kóstolni, erről hamarosan további híreket közlünk majd.</p><p class="text-align-justify">A nemzetiségi bemutatók és a visegrádi óvodai és iskolai műsorok a megszokott magas színvonalon hozzák majd el a sváb zenei hangulatot és életérzést.</p><p class="text-align-justify">Nagy örömünkre idén újra vendégül láthatjuk a fantasztikus Kőhalmi Ferenc bűvészt!!</p><p class="text-align-justify">Szombat este 19:00-tól pedig a Takser Spatzen zenekar gondoskodik a fantasztikus hangulatról ismételten hajnalig!</p><p class="text-align-justify">Sok szeretettel várunk mindenkit október első hétvégéjén Visegrádon!</p><p class="text-align-center"><strong>RÉSZLETES PROGRAM</strong></p><img src="/sites/default/files/inline-images/7-sorfesztival-visegrad.jpg" data-align="center" data-entity-uuid="3d41c773-5255-4634-aea8-0e223722d9e7" data-entity-type="file" width="869" height="1229">