<p class="text-align-justify">Tisztelt Felhasználók!&nbsp;</p><p class="text-align-justify">Tájékoztatjuk Önöket, hogy a Duna Menti Regionális Vízmű Zrt. teljes működési területén JELENLEG ZAVARTALAN A VÍZSZOLGÁLTATÁS.&nbsp;</p><p class="text-align-justify">Mostanra Szentendrén is eljutott az ivóvíz minden háztartásba, köszönhetően az elmúlt napokban elvégzett megfeszített munkának, a lakosság együttműködésének a takarékos vízfelhasználás terén, valamint &nbsp;a társ víziközmű szolgáltatóktól, az önkormányzattól és a honvédségtől kapott segítségnek.&nbsp;</p><p class="text-align-justify">A kitermelhető vízmennyiséget meghatározó Duna vízszintje azonban továbbra is történelmi mélyponton van és a csapadékmentes, extrém meleg időjárás várhatóan még öt napig tart. Ezért a vízkorlátozási intézkedések betartása, a felelős, csak a háztartási szükségletek kielégítésére korlátozódó vízfogyasztás kiemelten fontos.&nbsp;</p><p class="text-align-justify">A vízkorlátozási intézkedések szigorú betartását kérjük minden településen, továbbra is TILOS A LOCSOLÁS és minden más, nem létfontosságú ivóvízfelhasználás.&nbsp;</p><p class="text-align-justify">Az ivóvíztermelés és annak eljuttatása az ingatlanokhoz rendkívül energiaigényes tevékenység. Ha összefogva, felelősen, csak a minimális mértékben használjuk ezekben a napokban a vízkincset, azzal nemcsak a kiterjedt vízhiányt előzhetjük meg, hanem hozzájárulunk a szintén rendkívül nehéz helyzetben lévő villamosenergia ellátó rendszer üzembiztonságának fenntartásához is.&nbsp;</p><p class="text-align-justify">A szolgáltatással kapcsolatos fejleményekről Felhasználóinkat a továbbiakban is folyamatosan tájékoztatni fogjuk. &nbsp;&nbsp;</p><p class="text-align-justify">Köszönjük együttműködésüket!</p><p class="text-align-justify">DMRV Zrt.</p><p class="text-align-justify">Közzététel: 2026. augusztus 2.</p>