<p class="text-align-justify">Közeledik Úrnapja, június 7. vasárnap, amikor a hagyományoknak megfelelően ismét elkészítjük a virágszőnyeget templomunkban.&nbsp;</p><p class="text-align-justify"><strong>A virágszőnyeg elkészítéséhez várjuk és köszönettel vesszük a nagylelkű pénzadományokat, amiket a templom nagyperselyébe kérünk bedobni vagy Schandlné Tubinak lehet átadni. Sajnos a virág is nagymértékben drágult, így ahhoz, hogy szép és gazdag virágszőnyeget tudjunk készíteni nagy szükség van a pénzbeli adományokra.</strong></p><p class="text-align-justify">Ebben az évben viszonylag korán lesz Úrnapja, így remélhetőleg a kertekben még sok virág lesz, amit örömmel veszünk, de vásárolt virágra is szükség lesz.</p><p class="text-align-justify"><strong>Néhány fontos tájékoztatás:</strong></p><p class="text-align-justify">A virágszőnyeg elkészítéséhez szükséges a mohaszőnyeg leterítése. Ehhez már kértük korábban is a moha frissítéséhez és szaporításához a kertekből a moha leadását a plébániára. Ezt várjuk és kérjük folyamatosan!</p><p class="text-align-justify">A mohát a padlásról kell lehordani és a templomban kiteríteni. Ezt az asszonyok már egyre kevésbé bírják, ezért <strong>kérnénk vállalkozó férfiak, fiatalok segítségét június 4-én, csütörtökön 15 órától. A terítését a templomban még aznap délután 15:30 órától tervezzük, ehhez is kérnénk a segítséget.</strong> Minél többen vagyunk annál gyorsabban végzünk. (kb. 1-2 óra alatt).</p><p class="text-align-justify">A virágot már nem Dudás Ani, hanem a dunabogdányi virágos Marcsi fogja hozni, így még nem tudjuk a pontos időpontot, de várhatóan a menetrend hasonló lesz az eddigiekhez, vélhetően csütörtök délután. Ehhez kérjük, aki tud, hozzon vödröt a templomba, amibe a virágokat be tudjuk helyezni. <strong>A virágok érkezésekor is szívesen fogadjuk a segítő kezeket!</strong></p><p class="text-align-justify"><strong>Nagyon fontos, hogy akinek a kertjében a virágszőnyeghez használható virága, virágszirma van, június 5-én, péntek délutántól a templomba vagy az előterébe elhelyezheti. Minden kisebb-nagyobb mennyiségre szükség van!&nbsp;</strong></p><p class="text-align-justify">A virágok úgynevezett „fejelése” június 6-án, szombat reggel 6 órától lesz a templomban, <strong>aki tud és kedvet érez a munkához kérjük, jöjjön segíteni, ollót hozzon magával</strong>. Ez a munkafolyamat – a virág mennyiségétől és a segítők létszámától függően – kb. 1 ½ - 2 órát vesz igénybe.</p><p class="text-align-justify"><strong>A virágszőnyeg készítését június 6-án szombaton, 9 óra körül kezdjük. Ide is várunk minden vállalkozó kedvű felnőttet, illetve fiatalt, hogy segítse a munkánkat!</strong>&nbsp;</p><p class="text-align-justify">Előre is köszönjük a részvételt és a segítséget!<br>&nbsp;</p><p class="text-align-right"><em>Szabóné Mayer Katalin,</em><br><em>Schandlné Tubi</em></p>