<p>A Visegrádi Erdészet vadászterületén található, 2007-ben teljesen felújított vadászház I. osztályú (1/b). Benne ebédlő, társalgó és 7 db 2 ágyas szoba található. Összesen 14 vadászvendég fogadására alkalmas. Az étkezőterem 30 fős családi, vállalati vagy egyéb rendezvény megtartására ad lehetőséget.</p>  <p>A térség nyugalma nagyban hozzájárul vendégeink pihenéséhez és kikapcsolódásához. A terület kiválóan alkalmas a természet és környezetünk bemutatására, megismertetésére. Az évezredes történelmi múltra visszatekintő Visegrád egész évben vonzza a látogatókat. Napközbeni pihenőjük alatt a vadászok is szívesen keresik fel a Fellegvárat, melyről kitekintve elénk tárul a Dunakanyar pompázatos szépsége. Az érdeklődőket állandó kiállítások és múzeumok fogadják. A hegyek rétegvonalán muflonra és vaddisznóra eredményesen lehet cserkelővadászatot folytatni.<br><br>Vadászház Budapesttől 47 km-re, a Visegrádi-hegység szívében található Visegrádtól déli irányban, a források táplálta, mindig csörgedező Apátkúti-patak szurdokkapuja felett.<br>A vadászház a visegrádi révtől, illetve a 11-es főúttól közelíthető meg (2 km)<strong><br><br>Elérhetőség:</strong><br>Visegrádi Erdészet<br>2025 Visegrád<br>Mátyás király u. 4.<br>tel: 06-26-598-082<br>fax: 06-26-598-084<br>e-mail: visegrad@pprt.hu<br><strong><br>További információ:</strong><br><a href="http://www.pilishunting.com/" target="_blank">www.pilishunting.com</a></p> 