<p class="text-align-justify"><span><strong>Tájékoztatjuk a Tisztelt Lakosságot, hogy a következő hetekben a DMRV Zrt. megbízásából szennyvízcsatorna rekonstrukciós munkálatokat végeznek a Fő utca Sziget utca és Delta buszforduló közötti szakaszán az alábbi ütemezés szerint:</strong></span></p><p class="text-align-justify"><span>2026. május 26. kedd – A kivitelező felvonul a munkaterületre (forgalomkorlátozással nem jár).</span></p><p class="text-align-justify"><span>2026. május 27. szerda – A burkolatmarási munkálatokkal és a forgalomtechnika kiépítésével megkezdődik a kivitelezés, melynek keretében elvégzik a szükséges csatornafelújítási munkálatokat (vezetékcsere, új tisztítóaknák kiépítése, bekötőcsatornák átépítése). Az akna műtárgyak cseréjekor szippantással kezelik az érkező szennyvizet.</span></p><p class="text-align-justify"><span><strong>Tekintettel arra, hogy a munkaterület mellett a minimális forgalmi sávszélesség nem áll rendelkezésre, ezért a munkálatok biztonságos elvégzéséhez a Fő utca érintett szakaszának teljes lezárására van szükség.</strong></span></p><p class="text-align-justify"><span>A Sziget utcából a Fő utcára, a városközpont irányába egy nyomsávon lehet ki- és bekanyarodni. Kérjük a közlekedők részéről a fokozott figyelmet és óvatosságot! Az egyes munkálatok elvégzését ütemezetten úgy tervezik, hogy a Sziget utcából a Fő utcára való ráhajtás egyik vagy másik irányba mindig biztosított legyen.&nbsp;</span></p><p><span>A munkálatok várhatóan 2 hétig tartanak, a tervek szerint az érintett útszakasz aszfaltozása 2026. június 20-ig megtörténik.</span></p><p class="text-align-justify"><em><span>A csatolt forgalomtechnikai rajzon sárga színnel jelöltük az alternatív közlekedési útvonalakat.</span></em></p>