<p>&nbsp;A beruházás október elején végre látványosan kibillent a látszólagos holtpontról. A „látszólagos holtpont” kifejezés nem véletlen, hiszen bár úgy tűnhetett, hogy „nem történik semmi” fontos folyamatok zajlottak ebben az időszakban. A közbeszerzési eljárásról a lap előző számában már tájékoztattunk. Az eredmény jogerőssé válását követően azonnal megkötöttük a nyertes cégekkel a vállalkozási szerződéseket a kivitelezési munkálatokra. Ennek alapján a városháza esetében a Főv-2 &nbsp;Építőipari és beruházó Zrt., az egészségház esetében a „Jánosik és társai” Build Kft., a rendezvénytér és közterületek esetében pedig a Kőművészet Kft. végzi majd kivitelezést. A lapszám megjelenésekor már javában zajlanak „Az Ezeréves Visegrád Városközponti fejlesztése” című, KMOP5.2.1/B092f20100009 azonosító számú projekt kivitelezési munkálatai. A befejezés jövő év tavaszán várható.</p> <p>Tájékoztatjuk Önöket, hogy a Fő utca katolikus templom és Mozi-köz közötti szakaszán a munkálatok haladási ütemének megfelelően részleges járdalezárás, illetve időnként a forgalom lassabb haladása várható. Az egészségház kivitelezési munkálatai következtében kialakult kellemetlenségek miatt mind a betegek, mind pedig az ott dolgozók szíves türelmét kérjük. Köszönjük szépen megértésüket!</p>  <p>&nbsp;</p> 