<p>1941-ben született. Festészetét Teilhard de Chardin kifejezésével "nooszférikus" festészetnek nevezi. Festményeinek motívumai, emberi figurái és jelenetei valóban - mondhatjuk így - "az emberi -szellem földet beborító szférájából", a lelki szellemi tartalmakkal feldúsított lelki-szellemi képzelet tartományából lépnek elénk. Hitek és mítoszok emlékei, töredékei, a modern festészet redukciós megoldásaival, életre keltett s a mai ember belső életébe is bele-bele szóló motívumai és témái tünnek fel festményein.</p>

<p>Ezeket a motívumokat és témákat a fényerős színek, homogén színfelületek alkalmazása karakteresebbekké, kifejezőbbé és megragadóbbá avatja. Munkásságának másik vonulatát a tájképfestészet alkotja, amely ezen a tárlaton is látható. Pályáját az 1970-es évek elejétől jegyzik, azóta 38 egyéni kiállítása volt Magyarországon és külföldön.</p>
