<p class="text-align-justify left-border"><strong>„Európa újra mozizni megy!” – Tizedik alkalommal várja a művészmozik és az európai filmek rajongóit az Európai Art Mozi Nap, amelyet 2025. november 23-án vasárnap 38 ország több száz art mozijában rendeznek meg. Az Art Mozik Nemzetközi Szövetsége (CICAE) és az Europa Cinemas hálózat kezdeményezésére elindított, határokon átívelő esemény célja, hogy felhívja a figyelmet a művészmozik, mint kulturális és közösségi terek fontosságára, és az európai filmművészet sokszínűségére.</strong></p><p class="text-align-justify">A résztvevő mozik – köztük csaknem az összes magyarországi art mozi – ezen a napon fesztiváldíjas filmkülönlegességek premier előtti vetítésével várják a közönséget. A programhoz csatlakozott mozik ezekből válogatva egyedileg alakították ki november 23-ii műsorukat, lehetőséget nyújtva a nézőknek, hogy az Európai Art Mozi Nap vetítésein akár hetekkel vagy hónapokkal az országos premier előtt, elsőként láthassák a kiválasztott alkotásokat.</p><p class="text-align-justify"><strong>Szeretettel várjuk az érdeklődőket Visegrádon (Fő utca 34.) is!:</strong> <a href="https://www.visegrad.hu/intezmenyek/kultura/duna-mozi" target="_blank">MOZIMŰSOR</a></p><p class="text-align-justify"><em>A hazai programsorozat az Art-Mozi Egyesület szervezésében, a Nemzeti Kulturális Alap és a Magyar Művészeti Akadémia támogatásával valósul meg.</em></p>