<p>A „Duna-menti árvízvédelmi beruházások Visegrádon” című projekt második szakaszának részét képezi a település külsőségi szakaszán egy földtöltéses védműszakasz kialakítása. Ezen tervezett elsőrendű árvízvédelmi vonal a városközponti szakaszon már kiépített, parapetfalas és mobilfalas műtárgy kiegészítéseként hozzájárul a város teljeskörű árvízi biztonságának megteremtéséhez. Az elsőrendű árvízvédelmi töltés a jelenleg a sportpálya mögött húzódó ledepóniázott földanyag helyén kerülne kiépítésre az ezen műtárgyakra vonatkozó előírások alapján. Mivel számos hátráltató tényező (pl. telekalakítás kapcsán felmerült- vagy a tulajdonosi hozzájárulásokkal kapcsolatos, előre nem látható problémák; fakivágási engedélyek megadásának elhúzódása; stb.) miatt póthatáridőt kellett kitűzni a kivitelezés befejezésére, ezért a Képviselő-testületnek most arról kellett döntenie, hogy a csúszás nem a kivitelező (Zöld Út Építő) hibájából történt, továbbá, hogy ezért a késedelemért nem számít fel kötbért. A megvalósítás új céldátuma: 2020. november 30.</p>
