<p class="left-border"><strong>"<em>Visegrád 700</em>" címmel történelmi jelentőségű kormányzati programot jelentett be Fodor Gergely a Budavári Palotanegyed, a Citadella és a visegrádi műemlékegyüttes megújításáért felelős kormánybiztos, Dr. Vitályos Eszter, az Emberi Erőforrások Minisztériumának európai uniós fejlesztéspolitikáért felelős államtitkára, a FIDESZ Magyar Polgári Párt 3-as számú választókerületének elnöke és Eőry Dénes Visegrád polgármestere.</strong></p>

<p class="no-margin">&nbsp;</p>

<iframe width="560" height="315" src="https://www.youtube.com/embed/PRqU1PNTwtc" title="YouTube video player" frameborder="0" allow="accelerometer; autoplay; clipboard-write; encrypted-media; gyroscope; picture-in-picture" allowfullscreen></iframe>

<p class="no-margin">A visegrádi királytalálkozó 700. évfordulójára, 2035-re megújul a Fellegvár, a Királyi palota, az Alsóvár, a Salamon-torony, a völgyzárófal és a vízibástya. Akadálymentesítik az épületeket és az erődrendszer két pontjának összekapcsolásával teljesen átjárhatóvá teszik a területet.&nbsp;A királyi palota egykor lovagi tornáknak helyet adó területe közparkként születik újjá, megújul&nbsp;a műemlékegyüttes közvetlen környezete, létrehoznak egy új konferencia- és rendezvényközpontot, amely méltó helyszíne lehet a V4-ek által szervezett programoknak.&nbsp;A fejlesztési program emellett túlmutat a műemléki rekonstrukción. Kiemelt célja, hogy magas minőségű, többdimenziós területfejlesztési keretet adjon, amely során összehangolt ingatlanfejlesztési, kulturális infrastrukturális és turisztikai beruházások valósulhatnak meg a visegrádi királytalálkozó 700 éves évfordulójára, 2035-re időzítve. További részletek a videóban.</p>

<p class="no-margin">&nbsp;</p>

<p class="no-margin">(<em>forrás: <a href="http://danubia-televizio.hu/" target="_blank">Danubia Televízió</a></em>)</p>
