<p class="text-align-justify"><span>Kedves Visegrádiak!</span></p><p class="text-align-justify no-margin"><span>Bizonyára a legtöbben hallottak vagy olvastak arról, hogy a heves esőzések következményeként a községben található Korond-patak vize elárasztotta a parajdi sóbánya jelentős részét. A kirándulók körében igen népszerű létesítmény turisztikai részlege teljesen víz alá került. A bánya sorsának bizonytalansága az egész település, valamint a környék jövőjét és az ott élők megélhetését veszélyezteti. Az elmúlt hetek tragikus történéseit aggodalommal kísértem figyelemmel, hiszen testvértelepülésünk Parajd bajban van! <strong>Felvettem a kapcsolatot Nyágrus László polgármester úrral, akit biztosítottam arról, hogy mindenben számíthat Visegrádra és a visegrádiakra. Segíteni fogunk, amiben csak tudunk!</strong></span></p><p class="text-align-right">&nbsp;</p><p class="text-align-right"><em><span>Eőry Dénes</span></em><br><em><span>polgármester</span></em></p>