<p class="text-align-justify">Kedves Visegrádiak!</p><p class="left-border"><em>Ahogyan arról a korábbiakban tájékoztattuk Önöket, a következő napokban árhullám vonul le a Dunán. <strong>Eőry Dénes polgármester a mai napon elrendelte az I. fokú árvízvédelmi készültséget.</strong> A helyi polgári védelmi bizottság naponta ülésezik a témával kapcsolatban, az aktuális helyzet áttekintése és értékelése mellett az elvégzendő feladatokat beszéljük át. Az előrejelzett jelentős vízszintemelkedés miatt több intézkedésre is sor került, az előkészületi munkálatok jelenleg is zajlanak. A védelmi vonalat három szakaszra osztottuk fel, mindegyik szakasznak megbízott vezetője van.</em></p><p><strong>Szeptember 16-án hétfőn megkezdődik az árvízvédelmi mobilfal felállítása a rév kikötő és a benzinkút közötti szakaszon.</strong> A feladat elvégzéséhez megfelelő létszámú és tudású csapattal, valamint gépi erővel rendelkezünk.</p><p class="text-align-justify"><strong>Reggel 8 óra után kezdődik az építkezés, ami miatt forgalmi rend változásra kell készülni a 11-es számú főközlekedési úton és a Fő utcában.</strong> Az ezzel kapcsolatos részletek kidolgozása a rendőrség és polgárőrség közreműködésével folyamatban van, a pontos információkat szeptember 15-én vasárnap tesszük közzé.</p><p class="text-align-justify"><strong>A zavartalan forgalom biztosítása érdekében, előzetesen arra kérjük a Fő utcában (római katolikus plébániatemplom – KRESZ Park közötti szakasz) élőket, hogy gépjárműveikkel hétfő reggelig álljanak be ingatlanaikra! Akinek erre nincs lehetősége, a Nagyparkolóban tud parkolni.</strong></p><p class="text-align-right"><br><em>Visegrád Város Önkormányzata</em></p>