<p>Visegrád Város Önkormányzata „Az ezeréves Visegrád városközponti fejlesztése” című település-rehabilitációs program keretében tervezte megújítani a városi mozit, melynek átépítése és bővítése a visegrádi zeneoktatás térbeli infrastruktúrájának növelését és javítását valamint a művelődési ház funkció térnyerését is szolgálhatná. A kivitelezésre forráshiány miatt nem került sor, ahogy a megelőző régészeti feltárásra sem, de a pályázat keretein belül elkészült az átalakítás és bővítés teljes körű építészeti-műszaki tervdokumentációja, mely a pécsi A+ Építésziroda és szakirányú alvállalkozóinak munkája. A dokumentációban szereplő bontási műszaki leírás megtekinthető a Visegrádi Polgármesteri Hivatal ideiglenes épületében. (2025 Visegrád, Fő utca 92.) A terv alapján Visegrád Város Önkormányzata a szentendrei építési hatóság 07-1671/18-2012 ügyiratszámú határozatának értelmében építési és bontási engedélyt kapott, melynek megfelelően az építési telken zajló bontási munkákat kizárólag régészeti felügyelet mellett, a vakolat leverés után lehet végezni. Az Önkormányzat jelenleg a mozi udvarán álló régi szolgálati lakás bontásának lehetőségét vizsgálja, annak érdekében, hogy a területen megelőző régészeti kutatást tudjon végeztetni. Részletek:</p>  <p>A bontandó, lakatlan, földszintes, alápincézetlen épületrész 80 m2 bruttó alapterületű, külső falazatai rossz állapotú kő-vályog vegyes szerkezetek, mennyezete csapos fagerenda-födém egy szakaszon aládúcolva, tetőszerkezete pedig kötőgerendákra szerkesztett torokgerendás faszerkezet.</p> <p><strong>A bontási munka az alábbi részfeladatokból tevődik össze:</strong></p> <p>1. területbiztosítás és a megmaradó részek védelmének biztosítása</p> <p>2. előzetes vakolatleverés régészeti felügyelet mellett</p> <p>3. épületrész bontása régészeti felügyelet mellett</p> <p>4. értékes bontott építőanyag kinyerése deponálása az Önkormányzat által megadott helyen vagy annak elszállítása&nbsp;</p> <p>5. hulladék elszállítása</p> <p>Kérünk minden érdeklődő vállalkozót, küldjön árajánlatot a fenti bontási munka elvégzésére. &nbsp;A bontás során kinyert, még felhasználható építőanyag sorsa megállapodás kérdése. Kérjük jelöljék meg, hogy igényt tartanak-e rá a vállalkozói juttatás természetbeni részeként!</p> <p><strong>Az árajánlatok beérkezésének határideje 2014. május 30. &nbsp;(péntek) 12 óra.</strong></p> <p>Egy nyomtatott példányban és digitális (pdf) formában is kérjük benyújtani a következő módon. A nyomtatott példányt postai úton Visegrád Város Önkormányzatának címére: 2025 Visegrád, Fő utca 81., vagy személyesen a Visegrádi Polgármesteri Hivatal ideiglenes épületében: 2025 Visegrád, Fő utca 92.; a digitális példányt pedig a fentieken kívül a foepitesz@visegrad.hu címre is el lehet küldeni. Az ajánlaton kérjük, tüntessék fel azt az elérhetőséget, amelyen a döntésünkről értesíteni tudjuk!&nbsp;</p> <p>Visegrád Város Önkormányzata</p> 