<p class="left-border"><strong><span><span><span><span>Idén augusztusban (augusztus 19 - augusztus 27.) ismét fiatal építészek érkeznek Visegrádra; ezúttal egy nyolc napos, kisebb léptékű építőtáborra, melynek fő helyszíne a városi sportpálya és a Visegrádi Építőtábor egyik korábbi, ott elhelyezkedő építménye, a Cet.</span></span></span></span></strong></p>

<p><span><span><span><span>A tábor idei célja olyan hagyományos kézi építéstechnikát használó, szerelvényeket és iparosított technikákat mellőző, a természetes anyagokat használó, kis léptékű építmények létrehozása, amelyek visszautalnak Visegrád jelentőségteljes múltjára és képviselik a Visegrádi Építőtábor szellemiségét. Épp ezért a kétkezi munka, a finom részletek, az utcabútor jellegű építmények kerülnek előtérbe.</span></span></span></span></p>

<p><span><span><span><span>A program fő fókuszpontja a Cet-hez való minimális hozzáépítés, kiegészítés, az építmény bútorozásával az építmény használhatóságának növelése, esetleg környezetének kiegészítése. Mindemellett az alkotók lehetőséget kapnak utcabútorokkal való kis léptékű beavatkozásra az Életfa-szobortól északra kijelölt duna-parti területre.</span></span></span></span></p>

<p><span><span><span><span>Idén a léptékváltáson felül célunk a tábor kulturális eseményeinek növelése, melyek között várható régészeti séta, műhelylátogatás és építészeti kerekasztal beszélgetések, amelyekre a táborozókon túl örömmel várjuk a visegrádi érdeklődőket is.</span></span></span></span></p>

<p><span><span><span><span>A táborral kapcsolatos kérdésekkel a <a href="mailto:visegraditabor@gmail.com"><span><span>visegraditabor@gmail.com</span></span></a> e-mail címen kereshetnek minket.</span></span></span></span></p>

<p class="text-align-right"><em><span><span>Szűcs Petra, Szendery Csongor</span></span></em></p>
