<p><span><span><span><span><span>A Visegrádi Hírek októberi számában számoltunk be arról, hogy befejeződött <strong>a „<em>Duna-menti árvízvédelmi beruházások</em>” elnevezésű projekt, melynek köszönhetően városunk most már egy 3 kilométer hosszú árvízvédelmi rendszerrel rendelkezik.</strong> A megvalósult beruházás nagymértékben hozzájárul az árvízi biztonság javításához, valamint az árvízi kockázatok és a védekezéshez szükséges költségek jelentős csökkentéséhez. </span></span></span></span></span></p>

<p class="Default"><span><span><span><span><span><strong>2022. október 1-én tartottuk a projektzáró rendezvényt</strong>, melyen <strong>Eőry Dénes polgármester</strong> köszöntötte a megjelenteket, majd <strong>dr. Vitályos Eszter</strong> mondott beszédet. A <strong>miniszterhelyettes</strong>, térségünk országgyűlési képviselője az előrelátás és a felkészültség fontosságát hangsúlyozta, továbbá kiemelte, hogy a hazánkat sújtó nehézségek, mint amilyen a 2013-as árvíz is volt, minket, magyarokat csak erősebbé tettek. A kihívásokat pedig együttesen tudjuk legyőzni. </span></span></span></span></span></p>

<p class="Default"><span><span><span><em><span><span>„Itt helyben a Pilis-Dunakanyarban olyan 5 pontos akciótervet hirdettünk, amely alapján vállalkozói fórumot hívunk életre, előkészítjük a térség UNESCO világörökséghez való csatlakozásának dokumentumait, együttműködést kezdeményezünk térségünk szálláshelyeinek minősítéséről. Információs központokat hozunk létre a bajbajutottak megsegítésére és minisztériumi szinten tárgyalunk a településvezetőkkel a további fejlesztések lehetőségeiről. Mindannyiunkat átölel a Pilis-Dunakanyar. Közösen gondolkodunk, közösek a céljaink és itt Visegrádon többé nem vághat el egymástól bennünket már az árvíz sem.”&nbsp; – mondta el dr. Vitályos Eszter. </span></span></em></span></span></span></p>

<p class="Default"><span><span><span><span><span><strong>Cabello Dávid az árvízvédelmi beruházás projektmenedzsere</strong> beszédében kiemelte, hogy <em>egy sikeres projektet tudtunk most lezárni, melynek eredményeként jelentősen nőtt Visegrád lakosainak árvízvédelmi biztonsága.</em></span></span></span></span></span></p>

<p class="Default"><span><span><span><span><span><strong>Branyiczky Márk tűzoltó dandártábornok</strong>, a Pest Megyei Katasztrófavédelmi Igazgatóság igazgatója <em>az összefogás fontosságát hangsúlyozta. A veszély elhárítása és a védekezés alapvetően össztársadalmi feladat – tette hozzá.</em></span></span></span></span></span></p>

<p class="Default"><span><span><span><span><span>Projektzáró rendezvényünkön közreműködött a Magyar Honvédség Altiszti Akadémia Szentendrei Helyőrség Zenekara. Ezúton is köszönjük, hogy előadásukkal ünnepélyesebbé tették az eseményt.</span></span></span></span></span></p>

<p class="Default"><span><span><span><span><span>(<em>forrás: Danubia Televízió</em>)</span></span></span></span></span></p>

<p class="left-border--thin"><strong><span><span><span>A projektzáró rendezvényre készítettünk egy prezentációt, melyben képek segítségével mutattuk be a 2000-es évek visegrádi árvizeit, valamint azt az erőfeszítést és összefogást, amellyel városunkat több alkalommal is megvédtük. Az eseményen megjelentek továbbá láthatták, ahogyan a Magyar Állam és az Európai Unió támogatásának köszönhetően a „Duna-menti árvízvédelmi beruházás” megvalósult.</span></span></span></strong></p>
