<p>Visegrád központi részén elhelyezkedő, családbarát cukrászdánk 2007 óta közkedvelt helyszíne a Dunakanyarba látogatóknak.&nbsp;<br />
Kisgyermekes családoknak füvesített, parkosított teraszunk nyújthat kikapcsolódást egy óriás trambulinnal.&nbsp;</p>

<p><br />
A kellemes környezethez tavasztól-őszig a kerthelyiségben egy külön kiszolgálóegység is társul, amivel tovább tudjuk növelni vendégeink kényelmét.&nbsp;<br />
A nyári hőségben hűsítő kínálatunkban szerepel: fagylalt, limonádé, jégkása, shake és csapolt sör, valamint gofri, klasszikus és prémium desszertek, kávékülönlegességek, cukor-, glutén- és laktózmentes változatban is.&nbsp;</p>

<p><br />
Belső tereink bővítésével gondoltunk az őszi-téli időszak bekuckózós hangulatára, kiváló helyszínt biztosítva akár egy meghitt beszélgetéshez, vagy üzleti találkozóhoz.&nbsp;<br />
Az átalakítások során igyekeztünk megőrizni az épület eredeti formáját, hangulatát, mely egykoron Kossuth-díjas magyar festőnk, Nádler István és családja otthona volt.&nbsp;<br />
Egész évben szeretettel várjuk új és visszatérő vendégeinket!&nbsp;</p>
