<p>Az Apátkúti patak völgyében, a pataktól 100 méterre fekszik családi panziónk, a Villa Harmónia. A Visegrádi fennsík alatt családi házas környezetben mégis elszeparált zárt kertben élvezhetik vendégeink a völgy és a patak által biztosított kényelmet és hűs klímát. A panzió megközelíthető a fellegvárra vezető út mentén, a patakon átívelő kis hídon keresztül, amely alkalmas személygépkocsival való behajtásra is. Az útról nézve a magas, dús lombú fák ölelésében alig szűrődik be a forgalom zaja, mégis a panzió ideális elhelyezkedése miatt Visegrád városa és a legkedveltebb kiránduló helyek is azonos távolságra vannak akár gyalog, akár autós turisták számára.<br />
<br />
Panziónk 10 szobás, 30 férőhelyes családi vállalkozás. Küldetésünk, hogy kényelmes, nyugodt és meghitt tartózkodást biztosítsunk családoknak, pároknak és baráti társaságoknak. A 10 szoba kialakításánál ügyeltünk arra, hogy praktikus és kényelmes megoldást jelentsen pároknak és 2-5 fős családoknak egyaránt, akár egy hétvégére akár egy egész hétre.<br />
<br />
A jól felszerelt és tiszta szobákon kívül egy 24 fős étkező-nappali és közös használatú konyha várja vendégeinket, de tavasztól kellemes időtöltést biztosít a két 30 nm-es grillteraszunk akár több baráti társaság részére is, ahol lehetőség van bográcsozásra, grillezésre, kemence használatára.<br />
<br />
A grillteraszról nyílik a hegyoldalba vájt 16 fős hűvös borospince, amely hideg időben hangulatos fatüzelésű kályhával kellemes klímájúvá varázsolható.</p>

<p>Az alagsorban felszerelt herbárium relaxációs szoba várja az ide látogatókat, ahol élvezhetik a 4 személyes finn szauna, a 2 személyes sókabin, a 2 személyes infra szauna, és a 2 személyes gőzkabin szolgáltatásait.</p>

<p><strong>Recepció nyitva tartása</strong> minden nap: 8-12 és 14-18 óráig</p>

<p><strong>Töltsön nálunk pár felejthetetlen napot, várjuk szeretettel!</strong></p>

<p><strong>NTAK regisztrációs szám:</strong>&nbsp;EG20004874<br />
<strong>Besorolás:</strong>&nbsp;egyéb szálláshely</p>

<p><strong>Elérhetőségeink:</strong></p>
