<p class="text-align-justify"><em>„Kutyához illő hirtelen halállal haljon meg, és mint kutya a kutyák sorsában részesüljön”</em></p><p class="text-align-justify left-border"><strong>2026. június 20-án újra egy különleges és hátborzongató történettel várjuk a kedves érdeklődőket a MNMKK MNM Mátyás Király Múzeumban. Idén, Nagy Lajos király születésének 700. évfordulóján megidézünk egy véres merényletet, melyet a gyermek Lajos mindössze 4 esztendősen átélt saját otthonában, családja körében, amikor Zách Felicián feldühödve rájuk támadt.</strong></p><p class="text-align-justify"><em>„…Lelkének indulatából cselekedvén…” avagy: az átkozott emlékű visegrádi merénylet az Úr 1330. évében, május Kalendaeját megelőző tizenötöd napon, húsvét nyolcada utáni szerdán.</em></p><p class="text-align-justify"><em>„…Felicián észrevétlenül belopózva odalépett a király asztala elé, és éles kardját kirántva hüvelyéből, veszett kutya módjára heves támadással könyörtelenül meg akarta ölni a királyt, a királynét és fiaikat. […] A király jobb kezén […] könnyű sebet ejtett, szentséges királyné jobb kezének négy ujját […] azon nyomban levágta.”</em></p><p class="text-align-right">(Részlet a Képes Krónikából)</p><p class="text-align-justify">„Alig hihető, hogy egy ilyen szörnyű tett e napon megtörténhetett.”</p><p class="text-align-justify">Esti programjainkon megelevenednek a Képes Krónika szavai és a résztvevők élő történelmi szereplők segítségével csöppenhetnek bele a történelem izgalmas és felkavaró valóságába.</p><p class="text-align-center"><strong>PROGRAM:</strong></p><p class="text-align-center">17:15 - kapunyitás</p><p class="text-align-center">17:30 - 19:00 - interaktív elemekkel gazdagított, kosztümös tárlatvezetés a királyi palota termeiben</p><p class="text-align-center">19:00 - 20:30 - ismeretterjesztő előadás és hagyományőrző bemutató a palota nagytermében<br>(a téma felkavaró elemeket tartalmazhat)</p><p class="text-align-center">21:00 - fáklyás felvonulás a Salamon-toronyhoz</p><p class="text-align-center">21:30 - 22:00 Károly bűnbánata, haláltánc - zenés, táncos performance a Salamon-torony teraszán</p><p class="text-align-justify">A programon való részvétel ingyenes, az esemény sajtónyilvános.</p><p class="text-align-justify">A programváltozás jogát fenntartjuk.</p><p class="text-align-justify">Közreműködők: S.A.G.A Középkori Európai Harcművészetek Iskolája, Dobay Márta és társulata, Tóbisz Tinelli Tamás, valamint a Mátyás Király Múzeum munkatársai és a Visegrádi Vár Egyesület tagjai</p><p class="text-align-justify">Szeretettel várunk mindenkit!</p>