<p><span><span><span><span>A tavasz beköszöntével egyre több időt töltünk kint a szabadban. Igyekszünk rendezgetni, szépítgetni kertünket, aminek látványa reményeink szerint megelégedettséggel tölt majd el bennünket.</span></span></span></span></p>

<p><span><span><span><span><strong>Mindemellett nem szabad megfeledkeznünk arról, hogy nem csak ingatlanunk, hanem annak környezete is része a nagy egységnek, amit településnek hívunk.</strong> Minden egyes porta és az azt körülvevő terület, rendezettségével, vagy éppen elhanyagoltságával befolyásolja a város összképét.</span></span></span></span></p>

<p><strong><span><span><span><span>Fontos, hogy lássunk tovább az ingatlanunkon, gondoskodjunk az előttünk található közterület tisztántartásáról is. A járda vagy az úttest fölé nyúló ágak és bokrok nyesésével biztosítsuk a közúti közlekedés akadálymentességét.</span></span></span></span></strong></p>

<p><span><span><span><span>Segítsük a Városgazdálkodási Csoport és a kertész csapat munkáját azzal, hogy a házunk elé kiültetett növényeket rendszeresen locsoljuk, a virágágyás földjét időnként fellazítjuk, kigazoljuk! Mindannyian tehetünk valamit városunkért egy kis odafigyeléssel, ami közös érdekünk.</span></span></span></span></p>

<p class="text-align-right"><em><span><span><span><span>Visegrád Város Önkormányzata</span></span></span></span></em></p>
