<p class="text-align-justify no-margin"><span><strong>Tisztelt Visegrádi Lakosok!</strong></span></p><p class="text-align-justify no-margin">&nbsp;</p><p class="text-align-justify no-margin"><span>Ezúton tájékoztatjuk a lakossági hulladékgazdálkodási közszolgáltatási szolgáltatást igénybevevő ügyfeleinket arról, hogy településük önkormányzata a MOHU MOL Hulladékgazdálkodási Zrt., mint koncessziós társaság által meghatározott liter alapú, hulladékgazdálkodási közszolgáltatási díj megfizetését 2025. szeptember 30-ig vállalta át a lakosságtól. <strong>2025. október 1. napjától már Önök fizetik a közszolgáltatási díjat a Koncessziós Társaság által kibocsátott számla alapján.</strong></span></p><p class="text-align-justify no-margin">&nbsp;</p><p class="text-align-justify no-margin"><span>A hulladékgazdálkodási közszolgáltatási résztevékenység igénybevételéért fizetendő hulladékgazdálkodási közszolgáltatási díj számlázásáról és beszedéséről a koncessziós társaság önállóan vagy megbízottja által gondoskodik, a hulladékgazdálkodási közszolgáltatási résztevékenység és a résztevékenység körébe tartozó, hulladékkal kapcsolatos hulladékgazdálkodási tevékenységek végzésének, valamint a közszolgáltatási résztevékenység igénybevételének részletes szabályairól szóló 169/2024. (VI.29.) Korm. rendelet (a továbbiakban Kormányrendelet) előírásai szerint.</span></p><p class="text-align-justify no-margin">&nbsp;</p><p class="text-align-justify no-margin"><span><strong>Fentieknek megfelelően, 2025. október 1-től díjszámláikat az adott negyedévet követően már a MOHU MOL Hulladékgazdálkodási Zrt. juttatja el Önökhöz. Tehát az első számlát 2026. januárjában vehetik majd kézhez.</strong></span></p><p class="text-align-justify no-margin">&nbsp;</p><p class="text-align-justify no-margin"><span>Díjszabásainkról az alábbiakban tájékozódhatnak:&nbsp;</span></p><p class="no-margin"><a href="https://www.mohubudapest.hu/uritesi-dijak-visegrad" target="_blank">https://www.mohubudapest.hu/uritesi-dijak-visegrad</a></p><table><tbody><tr><td colspan="3"><p class="text-align-center"><strong>Visegrád - Lakossági ürítési díjak 2025. október 1-től</strong></p></td></tr><tr><td><p class="text-align-center"><strong>Sorszám</strong></p></td><td><p class="text-align-center"><strong>Megnevezés</strong></p></td><td><p class="text-align-center"><strong>Nettó díj (Ft/ürítés)</strong></p></td></tr><tr><td><p class="text-align-center">1</p></td><td><p class="text-align-center">60 l-es</p></td><td><p class="text-align-center">94,2</p></td></tr><tr><td><p class="text-align-center">2</p></td><td><p class="text-align-center">80 l-es</p></td><td><p class="text-align-center">125,6</p></td></tr><tr><td><p class="text-align-center">3</p></td><td><p class="text-align-center">110 l-es</p></td><td><p class="text-align-center">173</p></td></tr><tr><td><p class="text-align-center">4</p></td><td><p class="text-align-center">120 l-es</p></td><td><p class="text-align-center">188,4</p></td></tr><tr><td><p class="text-align-center">5</p></td><td><p class="text-align-center">240 l-es</p></td><td><p class="text-align-center">376,8</p></td></tr></tbody></table><p class="text-align-justify no-margin"><span>Felhívjuk az ingatlanhasználók szíves figyelmét az alábbiakra:</span><br>&nbsp;</p><ul><li><p class="text-align-justify no-margin"><span>a kommunális hulladék elszállítása egyéni szolgáltatási szerződés megkötése alapján lehetséges. Azon ingatlanhasználók, akik eddig nem küldték meg részünkre a </span><em><span><strong>„Hulladékgazdálkodási közszolgáltatási résztevékenység igénybevétele”</strong></span></em><span> <strong>(megrendelése) elnevezésű kitöltött dokumentumot, az adatok hiányában a szolgáltatásra nem jogosultak, kérjük a szolgáltatás megrendelését ügyfélszolgálatunkon pótolni szíveskedjenek</strong>.</span></p></li></ul><p class="text-align-justify no-margin">&nbsp;</p><ul><li><p class="text-align-justify no-margin"><span>akik jelenleg vegyes települési (kommunális) hulladék gyűjtésére nem szabványos (például 110 literes) edényt használnak, mihamarabb szíveskedjenek azt szabványos (60, 80, 120 vagy 240 literes) EN-840-1, gépi ürítésre alkalmas hulladékgyűjtőedényre cserélni és a típusváltozást a kitöltött Tartály típuscsere igénybejelentés elnevezésű dokumentumot ügyfélszolgálatunknak megküldeni.</span></p><p class="text-align-justify no-margin">&nbsp;</p></li><li><p class="text-align-justify no-margin"><span>a 60 l-es hulladékgyűjtőedény használata kizárólag azon lakóingatlant egyedül használó természetes személyű ingatlanhasználók vehetik igénybe, akik megfelelő igazolással rendelkeznek és azt ügyfélszolgálatunkra megküldik.</span></p></li></ul><p class="text-align-justify no-margin">&nbsp;</p><ul><li><p class="text-align-justify no-margin"><span>kizárólag azon ingatlanhasználók jogosultak a zöldhulladékgyűjtéshez ingyenesen biztosított zöldhulladékgyűjtő zsákok átvételére, akik a hulladékgazdálkodási közszolgáltatásra (kommunális hulladékszállításra) érvényes szerződéssel rendelkeznek és ez által a hulladékgazdálkodási közszolgáltatáshoz szükséges adataik rendszerünkben rendelkezésünkre állnak.</span></p></li></ul><p class="text-align-justify no-margin">&nbsp;</p><ul><li><p class="text-align-justify no-margin"><span>kizárólag azon ingatlanhasználók jogosultak az évente egy alkalommal ingyenesen igénybe vehető házhoz menő lomtalanítás igénybevételére, akik a hulladékgazdálkodási közszolgáltatásra (kommunális hulladékszállításra) érvényes szerződéssel rendelkeznek és ez által a hulladékgazdálkodási közszolgáltatáshoz szükséges adataik rendszerünkben rendelkezésünkre állnak.</span></p></li></ul><p class="text-align-justify no-margin">&nbsp;</p><p class="text-align-justify no-margin"><span>Az ügyfélszolgálatra benyújtandó dokumentumok a&nbsp;</span><a href="https://www.mohubudapest.hu/letoltheto-nyomtatvanyok" target="_blank">https://www.mohubudapest.hu/letoltheto-nyomtatvanyok</a><span> oldalon megtalálhatóak.</span></p><p class="text-align-justify no-margin">&nbsp;</p><p class="text-align-justify no-margin"><span>További kérdések esetén keressék bizalommal ügyfélszolgálatainkat.&nbsp;</span></p><p class="text-align-justify no-margin"><a href="https://www.mohubudapest.hu/ugyfelszolgalati-elerhetosegek" target="_blank">https://www.mohubudapest.hu/ugyfelszolgalati-elerhetosegek</a></p><p class="text-align-justify no-margin">&nbsp;</p><p class="text-align-justify no-margin"><span>Telefonszám:&nbsp;+36 1 776 7777</span></p><p class="text-align-justify no-margin"><span>e-mail: info@mohubudapest.hu</span></p><p class="text-align-justify no-margin"><span>E-ügyintézés: &nbsp;www.magyarorszag.hu</span></p><p class="text-align-justify no-margin">&nbsp;</p><p class="text-align-justify no-margin"><span>Az Önök településéhez legközelebbi személyes ügyfélszolgálati irodáink állnak rendelkezésükre az alábbi helyeken és időpontokban.</span></p><p class="text-align-justify no-margin">&nbsp;</p><p class="text-align-justify no-margin"><span>2016 Leányfalu Móricz Zsigmond út 126. Polgármesteri Hivatal</span></p><p class="text-align-justify no-margin"><span>minden hónap második szerda: 14:00-18:00</span></p><p class="text-align-justify no-margin">&nbsp;</p><p class="text-align-justify no-margin"><span>2023 Dunabogdány Kossuth Lajos utca 76. Polgármesteri Hivatal</span></p><p class="text-align-justify no-margin"><span>minden hónap utolsó hétfő: 14:00 - 18:00</span></p><p class="text-align-justify no-margin">&nbsp;</p><p class="text-align-justify no-margin"><span>2011 Budakalász Szentendrei út 9. Kós Károly Művelődési Ház és Könyvtár&nbsp;</span></p><p class="text-align-justify no-margin"><span>minden hónap utolsó szerda: 10:00 - 14:00</span></p><p class="text-align-justify no-margin">&nbsp;</p><p class="text-align-justify no-margin"><em><span>Együttműködésüket köszönjük!</span></em></p>