<p><span><span><span><strong><em><span>Több jelzést is kaptunk azzal kapcsolatban, hogy az utóbbi időszakban ismét elszaporodott városunkban a „kutyagumi”. Különös ismertetőjegye a kellemtelen szag és a zord külső. Elsősorban sétányokon és parkokban, azoknak is a fás, bokros részein találkozhatunk vele, de több helyen megtalálható a járdákon is. A „kutyagumiban” férgek, baktériumok lehetnek, melyek akár komolyabb megbetegedéseket is okozhatnak az emberek számára. Ráadásul nagy mértékben csúfítja közterületeinket. </span></em></strong></span></span></span></p>

<p><span><span><span><span>Jó, ha észben tartjuk az alábbiakat!</span></span></span></span></p>

<p><strong><span><span><span>A kedvtelésből tartott állat ürülékét az állattartó a közterületről mindenkor köteles eltávolítani.</span></span></span></strong><span><span><span> Aki erről nem gondoskodik köztisztasági szabálysértést követ el. Kutyák iránt közömbös vagy kifejezetten állatbarát embereket is kutyaellenessé tehetünk, ha ezt az egyszerű együttélési szabályt nem tartjuk tiszteletben. <strong>Arra kérjük a Tisztelt Kutyatulajdonosokat, hogy fokozottan figyeljenek arra, hogy sétájuk során ne hagyjanak hátra felesleges „terméket”!</strong></span></span></span></p>

<p><span><span><span><strong><span>Belterület közterületén – kivéve az ebek futtatására kijelölt területet – ebet csak pórázon lehet vezetni, valamint közterületen ebet csak olyan személy vezethet, aki az eb irányítására, kezelésére és féken tartására képes.</span></strong><span> Közterületen az eb tulajdonosának biztosítania kell továbbá, hogy az eb sem más állatot, sem embert a harapásával ne veszélyeztethessen.</span></span></span></span></p>

<p><span><span><span><span>Közforgalmú közlekedési eszközön a szájkosár és a póráz használata kötelező, ellenkező esetben a kutyát vezető személy szabálysértést követ el. <strong>Természeti és védett természeti területen, valamint vadászterületen nem szabad az ebet póráz nélkül elengedni, kóborolni hagyni. Az ezzel ellentétes magatartás szintén szabálysértésnek minősül.</strong></span></span></span></span></p>

<p><span><span><span><strong><span>Ugyancsak ügyeljenek arra, hogy kedvenceik ne csatangoljanak egyedül a város utcáin, mert a közterületeinken kóborló kutyák jelenléte sokak biztonságérzetét csökkenti!</span></strong></span></span></span></p>

<p><span><span><span>Tájékoztatónk figyelemfelhívó szándékkal készült, együttműködésüket és felelősségteljes magatartásukat ezúton is köszönjük!</span></span></span></p>
