<p>A visegrádi Királyi Palota előkertjében mesekert és foglalkoztató ház várja játszani vágyó vendégeit. Egyenesen a Mátyás-mesék világába léphetnek be a veretes díszkapun át, melyet kéthatalmas magyar és török vitéz őriz mindazoktól, kik nem hiszik a meséket.<br />
<br />
&nbsp;A messze földön híres visegrádi királyi udvar életét régészeti és történeti emlékeken keresztül ismerhetik meg a látogatók a helyreállított Királyi Palotában. A Mátyás Király MúzeumJátszóparkjának felépítésével a történelmi helyszín mellett a mesék és regék máig is élő emlékkincsét elevenítjük fel. Múltunk kapuját itt a Mátyás-mesék világán keresztül nyitjuk meg vendégeinkelőtt.<br />
<br />
A Mátyás király játszópark nem hasonlít a hagyományos játszóterekhez. Elemeivel minden érzékszervre hatni kíván: a színek és a hangok kavalkádja mellett minden játékhoz más és más illatú növényekvezetnek. A játszószerek mind természetes anyagokból készült egyedi tervezésű műalkotások, melyek játékosan illeszkednek történelmi környezetükbe.<br />
<br />
További információ:<br />
<br />
<a href="http://visegradmuzeum.hu">www.visegradmuzeum.hu</a></p>
