<p class="text-align-justify left-border"><strong>A Soproni Sándor Egyesület szeretettel hív mindenkit szeptember 6-án szombaton 15 órára, a Királyi palota lovagi torna pályájára, a 2025. évi XIX. QUADRIBURGIUMI JÁTÉKOK-ra!</strong></p><p class="text-align-justify"><em>Immár 19. alkalommal kerül megrendezésre a Quadriburgiumi Játékok rendezvény. A Soproni Sándor Egyesület célja, hogy a program által közelebb hozza és bemutassa Visegrád ókori arcát. A hagyományőrző csapatok által bepillantást nyerhetünk a Római Birodalom mindennapjaiba. Idén az istenek köré szerveződnek a programok, egy rövid műsort követően különböző foglalkozások várják a felnőtteket, gyerekeket, családokat.&nbsp;</em></p><p class="text-align-justify"><strong>Résztvevő csapatok:</strong></p><p class="text-align-justify">- <a href="https://www.facebook.com/profile.php?id=100064751314378" target="_blank">Familia Gladiatoria Pannonica</a> - Borivóverseny, erőpróba, gladiátorharc<br>- <a href="https://www.facebook.com/profile.php?id=100094166285806" target="_blank">Lumen Mundi</a> – Ókori glamour – avagy női divat és szépítkezés a római korban<br>- <a href="https://www.facebook.com/legioleonum" target="_blank">Legio Leonum Valentiniani</a> - Katonák életmódja, csatajelenet, pilum dobás<br>- Ismerd meg a főisteneket a Vita Romana csapatával<br>- <a href="https://www.facebook.com/dunamuzeum" target="_blank">Duna Múzeum</a> - Családi és gyermekprogramok<br>- Isteni kvíz - keresd meg az isteneket és szerezd meg a szükséges tudást! Minden játékos nyereményben részesül!<br>- Római pénzverés<br>- Gasztronómia - mit ettek, mit ittak a rómaiak? Kóstoló és látványfőzés!<br>- <a href="https://www.facebook.com/andapinceszet" target="_blank">Anda Pincészet</a></p><p class="text-align-justify">És még sokan mások!</p><p class="text-align-justify"><em>A részvétel ingyenes, mindenkit szeretettel vár a </em><a href="https://www.facebook.com/profile.php?id=100063333154376" target="_blank"><em>Soproni Sándor Egyesület</em></a><em>!</em><br>&nbsp;</p><img src="/sites/default/files/inline-images/soproni_sandor_egyesulet_emblema_fekete_v01.jpg" data-align="center" data-entity-uuid="39bbc471-7884-4c03-8665-94ca7568e2ba" data-entity-type="file" alt="Soproni Sándor Egyesület" width="103" height="103"><p class="text-align-justify"><strong>Bemutatkozás:</strong></p><p class="text-align-justify"><span>Az egyesület 2007-ben alakult azzal a céllal, hogy az antik római kultúrát és Visegrád épített római örökségét a nagyközönség számára is ismertté tegye. Civil társaságunk névadója Soproni Sándor (1926-1995) a Duna menti limes nemzetközi hírű kutatója, térségünk számos római emlékének feltárója. Legfontosabb programjaink a tavasszal Pales istennő és Róma alapítási napjának ünnepe a Sibrik-dombon, szeptember elején pedig a Quadriburgium-játékokat rendezzük meg a Királyi palota lovagi torna pályáján.</span></p>