<p>Visegrád ligetes részén Szentgyörgypusztán, a Dunához közel, a természet ölében várjuk a pihenni, kikapcsolódni, kirándulni vágyókat, a horgászatot, vízi sportot, kerékpározást kedvelőket 4 fős vendégházunkban tavasztól őszig. - Kisgyerekekkel is ideális. Széchenyi pihenőkártyát elfogadunk!</p>

<p>A házban 2 db 2 fős hálószoba, előtér-étkező, felszerelt főzőfülke, zuhanyozó és külön WC található, valamint egy nagy terasz&nbsp; Mindkét szoba műholdas tévével felszerelt. A tujasorral övezett rendezett udvarban játékra, kerti sütögetésre, napozásra, zuhanyozásra van lehetőség, kerti bútorok állnak rendelkezésre. Parkolás a zárt udvarban.</p>

<p>&nbsp;A környező településekre&nbsp; busszal, komppal is el lehet jutni, amiknek a megállója 2 illetve 10 perc sétával elérhető a háztól. Visegrádon a nyári bob-pálya, a Canopy-pálya és a Gokart szabadidős park jó szórakozást és izgalmakat kínál. Gyalogos és&nbsp; kerékpáros turistáknak is ajánljuk: a Visegrádi-hegység és a Szentendrei-sziget számos turistaútvonalat kínál: a kerékpárút&nbsp; Visegrád belterületén&nbsp; illetve&nbsp; Dunabogdánynál néhány km-re a háztól indul.&nbsp;<br />
<br />
Kulturális, művészeti és szabadidős programok a környéken találhatók, Visegrádon, Leányfalun és Esztergomban a fürdőzők strandolási és melegvízes fürdőket találnak Dunabogdányban, a Duna-parton a legkiválóbb homokos szabad-strand várja a kicsiket és nagyokat. A szabadidő eltöltéséhez tanácsokkal segíthetünk, illetve eszközök biztosításával állunk vendégeink rendelkezésére.</p>

<p><strong>Szállás díja a 2021. évre</strong></p>

<ul>
	<li>1 fő esetén: 10.000 Ft/éj/ház + idegenforgalmi adó</li>
	<li>2 fő esetén: 13.000 Ft/éj/ház + idegenforgalmi adó</li>
	<li>3 fő esetén: 20.000&nbsp;Ft/éj/ház&nbsp;+ idegenforgalmi adó</li>
	<li>4 fő esetén: 24.000&nbsp;Ft/éj/ház&nbsp;+ idegenforgalmi adó</li>
	<li>gyermek kedvezményes ár 6 éves korig: 4.000 Ft/éj</li>
</ul>

<p><strong>További szolgáltatások térítés ellenében:</strong></p>

<ul>
	<li>kerékpár kölcsönzés;</li>
	<li>program szervezés: látogatás Visegrádon a Pincesoron;</li>
	<li>a Dunakanyar megismerése a Duna vízéről.</li>
</ul>

<p><strong>Motorcsónakos kirándulás:</strong></p>

<p>Ismerkedjen meg Visegrád szépségeivel a Dunáról!<br />
Orrkiülős motorcsónakos kirándulást ajánlunk. Szállítható vendég max. 6 fő. A kirándulás útvonala a Dunakanyarban szabadon választható. A kirándulás díja a vendégek számától független. Az első órában alapáron 18.000 Ft, &nbsp;minden további óra növekvő kedvezménnyel (10%-30%).</p>

<p><strong>Szeretettel várjuk: Tóth Győzőné Éva és Gerstmayer Imre</strong></p>

<p><strong>NTAK regisztrációs szám:&nbsp;</strong>MA20018612<br />
<strong>Besorolás:&nbsp;</strong>magánszálláshely</p>

<p><strong>Elérhetőségek:</strong></p>
