<p>1925-ben született Visegrádon, szegény földműves családból. Őseit 1760-ig sikerült felkutatnia, akik a mai Baden-Würtemberg tartományból érkeztek. A német nyelvet otthon tanulta szüleitől. A család anyagi helyzete miatt a tovább tanulásra nem gondolhatott, olyan szakmákat kellett választania, melyből eltarthatta a családot. A munka után csak hobbyként foglalkozhatott igazi szenvedélyeivel a különböző kézi munkákkal, a fafaragással, a szőnyeg csomózással és a kertészkedéssel. Nyugdíjas éveiben több időt tud szentelni ezeknek. Külön büszkeség számára, hogy alkotásai nemcsak Magyarországon ismertek, de Európa sok országába, sőt a tengeren túlra is eljutottak.</p>  <p>A fiatalsággal is meg akarja szerettetni az alkotás szépségét, ezért sok középkori kézműves bemutatón vesz részt, ahol az íjjas és bóbitás esztergálás módszerével ismerteti meg őket. A csont, kőzet, borostyán és fa esztergálása iránt mindig van érdeklődés.</p> 