<p class="text-align-justify"><strong>Kedvezményezett neve:</strong>&nbsp;<br>Visegrád Város Önkormányzata</p><p class="text-align-justify"><strong>Fejlesztés tárgya:</strong>&nbsp;<br>A Dunakanyar aktív víziturizmusának fejlesztése</p><p class="text-align-justify"><span><strong>Projekt azonosító száma:</strong>&nbsp;</span><br><span>TOP_PLUSZ-6.1.4-23-PT1-2024-00008</span></p><p class="text-align-justify"><span><strong>Szerződött támogatás összege:</strong>&nbsp;</span><br><span>1&nbsp;100&nbsp;000 000,- Ft</span></p><p class="text-align-justify"><span><strong>Támogatás mértéke:</strong>&nbsp;</span><br><span>100%</span></p><p class="text-align-justify"><span><strong>Projekt tartalmának részletes bemutatása:&nbsp;</strong></span></p><p class="text-align-justify"><span>A Dunakanyar aktív víziturizmusának fejlesztése című projektet egy tíztagú konzorcium valósítja meg, melynek konzorciumvezetője a Magyar Kajak-Kenu Szövetség, tagja az Aktív- és Ökoturisztikai Fejlesztési Központ Nonprofit Kft., Ipolydamásd Község Önkormányzata, Duna-Ipoly Sportegyesület, Nagymaros Város Önkormányzata, Visegrád Város Önkormányzata, Vác Város Önkormányzata, Göd Város Önkormányzata, Wein János Alapítvány, Szigetmonostori Vízisport Egyesület. A projekt célja, hogy a Dunakanyarban és az Ipoly alsó szakaszán hét vízitúra megállóhely alapinfrastruktúrájának fejlesztésével erősítse a térség víziturisztikai hálózatát, ezek: Ipolydamásd, Szob, Nagymaros, Visegrád, Vác, Göd, Szigetmonostor. A fejlesztések eredményeként a víziturizmus igényeit magasabb színvonalú, nagyobb kapacitással bíró létesítmények szolgálhatják ki. A projekt elsődleges célcsoportjai a vízitúrázók, akik eddig ezen a szakaszon nem vagy kevésbé túráztak, a kerékpáros turisták, a gyalogos túrázók, a térségbe érkező nyaralók, az aktív családok, az aktív fiatalok, a szeniorok és a nyugdíjasok. A megállóhelyeken összekapcsolódnak a különböző túratípusok, elsősorban a vízitúrázás és a kerékpározás, valamint a gyalogos túratípus.</span></p><p class="text-align-justify"><span><strong>Projekt tervezett befejezési dátuma:</strong> 2027.12.31.</span></p>