<p>Ahogyan arról már korábban is írtunk, a „Duna-menti árvízvédelmi beruházások Visegrádon” című projekt második szakaszának részét képezi a település külsőségi szakaszán egy földtöltéses védműszakasz kialakítása, mely árvízvédelmi vonal a városközponti szakaszon már kiépített, parapetfalas és mobilfalas műtárgy kiegészítéseként hozzájárul a város teljeskörű árvízi biztonságának megteremtéséhez. A gátépítés zavartalanul folyik. A térképen látható, hogy sajnos mely sportpályák sérülnek, vagy esnek áldozatul az építkezésnek. Az önkormányzat és a Visegrádi Sportegyesület vezetősége folyamatosan egyeztet, és azon dolgozik, hogy ezeknek a pályáknak az új helyét mielőbb megtaláljuk, és azokat felépítsük.</p>
