<p>A Pilisi Parkerdő Zrt. a főváros tágabb környezetének állami erdeit kezeli. Olyan térségben gazdálkodunk, ahol az ember és a természet együttélésének és harmóniájának évezredes hagyományai vannak. Napjaink fenntartható erdőgazdálkodása is a természeti értékek megőrzését szolgálja, miközben lehetőséget biztosít az egészséges kikapcsolódásra: parkerdeinkben évente 20 millió látogatói napot regisztrálunk. Az erdő hasznaival való felelősségteljes gazdálkodás megteremti a természetvédelem és a természetjárás gazdasági alapjait.</p>

<p>cím: 2025 Visegrád, Mátyás király u. 6.<br />
telefon: +36 26 598 000 fax: +36 26 398 229<br />
e-mail: informacio@pprt.hu<br />
web: <a href="https://parkerdo.hu/" target="_blank">www.parkerdo.hu</a></p>

<p>Napjainkra az 50 éves jubileumot ünneplő Pilisi Parkerdő Zrt. az ország legnagyobb ökoturisztikai infrastruktúráját kezeli, amely kikapcsolódási lehetőséget kínál a gyalogos, a kerékpáros és a lovas természetjáróknak egyaránt. 1969-ben egyedülálló volt a Pilisi Parkerdőgazdaság alapítóinak célkitűzése: olyan erdőkezelési modell kidolgozása és megvalósítása, amely előtérbe helyezi az erdők turisztikai és kulturális szerepét, és nagy hangsúlyt fektet a táj és a természet védelmére.</p>
