<p>Az elmúlt héten fény derült arra, hogy az építendő védmű tervezett nyomvonala a városközponti területen, a hajóállomás és a kápolna közötti mintegy 250 méteres szakaszon egy középnyomású gázvezeték védőtávolságán belülre esik.</p>  <p>A kivitelező a munkálatokat ezen a részen leállította. Ezt követően a tervezők egyeztetést folytattak a Tigáz szakembereivel, ennek alapján elkezdik a módosított tervek elkészítését, melyet jövő hét közepén adnak be közmű-hozzájárulás megkérése céljából a Tigáz Zrt.-hez. A hozzájárulás kiadását és a középnyomású gázvezeték kitűzését követően, a módosított terveknek megfelelően folytatódhat a kivitelezési munka ezen a szakaszon.Hogy ez idő alatt se veszítsen időt, a kivitelező átdolgozza az organizációs tervet és a külsőségi szakaszra koncentrálja kapacitásait. Itt - az árvízvédelmi terv elkészítését és a közművek feltárását, kitűzését követően&nbsp; - megkezdődik a meglévő földtöltés átépítése.</p> 