<p><span><span><span><span><span><span><span><span>Visegrád Város 2023. júniusában&nbsp;a motoros forgalmat&nbsp;a Fellegvárba vezető&nbsp;szerpentinútról&nbsp;a Mogyoróhegyi Kirándulóközpont&nbsp;– Nagyvillám – Hotel Silvanus – Fellegvár felé vezető,&nbsp;ún. „nyári feljáró” útra&nbsp;terelte, azaz&nbsp;motorkerékpárral a Fellegvárat&nbsp;a 11-es&nbsp;számú&nbsp;főútról a Mogyoró-hegy&nbsp;– Nagyvillám – Hotel Silvanus – Fellegvár útvonalon lehet elérni, a városon keresztül vezető útról a behajtás nem engedélyezett. A város összes turisztikai szolgáltatása ettől függetlenül látogatható és elérhető a motorosok számára is, hiszen a tiltó tábla </span></span></span></span></span></span></span></span><strong>a Panoráma út elején, az Apátkúti-völgy bejáratánál és a Fellegvár parkoló kijáratánál (a település irányába)</strong><span><span><span><span><span><span><span><span> lett kihelyezve.</span></span></span></span></span></span></span></span></p>
<a data-entity-substitution="" data-entity-type="" data-entity-uuid="" href="https://www.visegrad.hu/sites/default/files/2023-08/visegrad_utszakasz_2.png" id="" rel=" noopener" target="_blank" title="Térkép részlet"><img alt="Lezárt útszakasz" data-align="center" data-caption="&lt;strong&gt;&lt;em&gt;A nagyobb méretért kattintson a képre!&lt;/em&gt;&lt;/strong&gt;" data-entity-type="file" data-entity-uuid="3f0506e8-ae2a-4c99-93c5-003a58c7365f" height="465" src="/sites/default/files/inline-images/visegrad_utszakasz_0.png" width="790" /></a>

<p><span><span><span><span><span><span><span>A döntéssel az önkormányzat csökkenteni kívánta a belváros zajszennyezését, illetve a lakosság évek óta zajló bejelentéseire reagálva elő kívánta segíteni az itt élők és a városban pihenni vágyó turisták nyugalmát, pihenését.</span></span></span></span></span></span></span></p>

<p class="left-border"><span><span><span><span><span><span><span><span>A motorosok behajtását tiltó tábla kihelyezését követően<strong>&nbsp;a </strong></span></span></span></span></span><strong><span><span><span>motoros társadalom egy része – influenszerei buzdítására – lejárató kampányba kezdett Visegrád Városa ellen, valótlanul állítva, hogy korlátozva vannak a Visegrád belterületén lévő turisztikai szolgáltatások használatában.</span></span></span></strong></span></span></span></p>

<p class="left-border"><strong><span><span><span><span><span>A város vállalkozásait internetes felületeken – jellemzően a google értékelő felületén – 1-es értékelésekkel illetik, lerontva ezzel a szállodák, éttermek,&nbsp;vendéglátóhelyek, valamint&nbsp;a&nbsp;szabadidős-&nbsp;és&nbsp;egyéb szolgáltatók hosszú évek&nbsp;alatt&nbsp;gondosan,&nbsp;sok munka befektetésével elért kiváló&nbsp;értékeléseit.</span></span></span></span></span></strong></p>

<p><span><span><span><span><span>Az értékelések jellemzően nem az érintett vállalkozás szolgáltatásaira és az azokkal kapcsolatos valós tapasztalatokra vonatkoznak, hanem a motorral történő megközelíthetőségre. Ezért&nbsp;értékelésük nem releváns, sértettségen alapul, hiteltelen, és pontosan megfogalmazott céljuk a nyomásgyakorlás.</span></span></span></span></span></p>

<p class="left-border"><strong><span><span><span><span><span><span><span>Kérjük látogatóinkat, vendégeinket&nbsp;–&nbsp;újonnan érkezőket és visszatérőket – hogy a fentiekben említett értékeléseket fenntartással fogadják!</span></span></span></span></span></span></span></strong></p>

<p class="left-border"><strong><span><span><span><span><span><span><span>A visegrádi szállodák, éttermek,&nbsp;vendéglátóhelyek, valamint&nbsp;a&nbsp;szabadidős- és&nbsp;egyéb szolgáltatók&nbsp;továbbra is az eddig megszokott, magas színvonalon szolgálják ki és várják szeretettel a Visegrádra látogatókat, a motorral érkezőket is!</span></span></span></span></span></span></span></strong></p>

<p><span><span><span><span><span><span>Visegrád, 2023. augusztus 2.</span></span></span></span></span></span></p>

<p><span><span><span><span><span><span>Kiadta:</span></span></span></span></span></span></p>

<p class="text-align-right"><em><span><span><span><span><span><span>Visegrád Város Önkormányzata,</span></span></span></span></span></span><br />
<span><span><span>Visegrád és Környéke Turisztikai és Marketing Egyesület</span></span></span></em></p>
