<p class="text-align-justify">Nyáron kilencedik alkalommal indulnak útnak az egyhetes vándortáborok, melyekre <strong>január 30-tól lehet jelentkezni</strong>. Számos különleges új útvonal is várja az iskolás gyerekeket és kísérőiket, akik gyalog, két keréken, vízen vagy zarándokolva fedezhetik fel hazánk természeti szépségeit és kulturális örökségeit. Az év legkalandosabb természetjáró táboraiba idén akár 20 000 fő juthat el kedvezményes áron.</p><p class="text-align-justify">A vándortáborok egy rendkívül vonzó, kiváló ár-érték arányú táborozási lehetőséget jelentenek a diákok számára, és a kísérőtanárok külön díjazásban részesülnek.</p><p class="text-align-justify">2025-ben is bővítjük a táborok számát, de mindenképpen érdemes január 30-án este 20:00-kor jelentkezni a <a href="https://www.vandortabor.hu" target="_blank">www.vandortabor.hu</a> weboldalon keresztül, mert vándortáborainkra a helyek nagyon hamar betelnek.</p><p class="text-align-justify">A vándortáborozáshoz kedvező feltételeket kínálunk:</p><ul><li><p class="text-align-justify">A részvételi díj az utazási költséget kivéve mindent tartalmaz. A táborozók <strong>49 000 forintért</strong> kapnak szállást, étkezést és programokat a 7 napos turnusokon. A <strong>hátrányos helyzetű gyermekek</strong> pedig 50%-os kedvezménnyel, <strong>24.500 Ft-ért</strong> vehetnek részt a táborokban. A vízi és a kerékpáros vándortáborokban a szükséges sporteszközöket is biztosítják a szervezők.</p></li><li><p class="text-align-justify">A pedagógusok és a kísérők 20 000 forintért végezhetik el a 30 órás akkreditált gyalogos, vízi, zarándok vagy kerékpáros vándortábor-vezető képzést (ez az összeg tartalmazza a szállás és étkezés díját is). A tavalyi évtől már nem csak pedagógusok részére hirdetjük meg ezeket a képzéseket.</p></li><li><p class="text-align-justify">A képzést elvégzett pedagógusok a vándortáboros csoportvezetésért <strong>bruttó 150 000 forint díjazásban részesülnek</strong>.</p></li></ul><p class="text-align-justify">További tájékoztatást a vándortábor honlapján kaphat, illetve idén már a vándortábor mentorok is a rendelkezésükre állnak, hogy személyesen mutassák be a programot. Bővebb információkért, valamint intézményi tájékoztatás igényléséhez látogasson el a holnapra: <a href="https://www.vandortabor.hu" target="_blank">www.vandortabor.hu</a></p><p class="text-align-justify">Kedvcsináló videók megtekinthetők az alábbi linkeken:<br><a href="https://www.youtube.com/watch?v=wSj5fdrWkYU" target="_blank">Összefoglaló videó</a><br><a href="https://www.youtube.com/watch?v=_a29vA69ZZ8" target="_blank">Tanárok mondták</a><br><a href="https://www.youtube.com/watch?v=fZe4FbeItJQ" target="_blank">Diákok mondták</a></p><p class="text-align-justify">A visszajelzések alapján az iskolai csoportok, osztályok, résztvevő gyerekek számára életre szóló élményt jelentenek a természetben együtt megélt pillanatok, programok. Ne maradjon ki az Ön intézménye sem a felejthetetlen kalandból!</p><p class="text-align-justify">Budapest, 2025. 01. 22.</p><p class="text-align-justify">Sikeres, élményekben gazdag táborozást kíván:</p><p class="text-align-right"><em>Révész Máriusz sk.</em><br><em>Aktív Magyarországért felelős államtitkár</em></p><p class="text-align-right"><br><em>(borítókép: Bánk Erik fotográfus)</em></p>