<p class="text-align-justify"><strong>Megkezdődött az árvízvédelmi mobilfal felállítása a rév kikötő és a benzinkút között.</strong></p><p class="text-align-justify left-border">Szeptember 16-ától időszakonként biztosítanunk kell, hogy a Fő utca római katolikus plébániatemplom és KRESZ Park közötti szakaszán mindkét irányban lehessen közlekedni. Arra kérjük a Fő utca érintett lakóit, hogy gépjárműveikkel álljanak be ingatlanaikra! Akinek erre nincs lehetősége a CBA mögötti parkolóban és a Palotaház melletti Nagyparkolóban tud parkolni. Utóbbit azoktól is kérjük, akik ügyintézés céljából keresik fel a polgármesteri hivatalt vagy a postát. Az Egészségház udvarára is csak azok hajtsanak be, akik betegségük miatt nem tudnak messzebbről az orvosi rendelőhöz eljutni.</p><p class="text-align-justify">Megértésüket és együttműködésüket ezúton is köszönjük!</p><p class="text-align-justify left-border">Az árvízvédelmi mobilfal felállításának ideje alatt a 11-es számú főúton közlekedőknek időszakonként néhány perces várakozásra kell számítaniuk, elsősorban akkor amikor a mobilfal elemek mozgatása történik. A forgalomirányítás a rendőrség, a polgárőrség, és Visegrád Város Önkéntes Tűzoltó Egyesülete közreműködésével zajlik majd.</p><p>Mindenkitől azt kérjük, hogy a következő napokban figyelje a városi honlapot, a városi facebook odalt <a href="https://www.facebook.com/visegrad.varos" target="_blank">https://www.facebook.com/visegrad.varos</a> és a hirdetőtáblákat, mert a leggyorsabban ezeken a felületeken keresztül tudjuk az információkat eljuttatni Önökhöz.</p><p class="text-align-right"><br><em>Visegrád Város Önkormányzata</em></p>