<p><em><span><strong>2024. április 1-től a kommunális hulladékgyűjtő edényeket (kukákat) a korábbi pénteki nap helyett hétfőnként üríti ki a szolgáltató a település teljes területén. A zsákban gyűjtött kommunális hulladék elszállításának napja ugyancsak hétfő. A szelektív zsákokat minden hónap első és harmadik csütörtökjén szállítják el.</strong></span></em></p><p><span>2023. július 1-től a hulladékgazdálkodási közszolgáltatás kikerült az önkormányzatok által ellátandó feladatok közül és állami közfeladattá vált. Ugyanettől a dátumtól kezdve az állami hulladékgazdálkodási közfeladatot – Magyarország egészére kiterjedően – kizárólagosan a MOHU MOL Hulladékgazdálkodási Zrt., mint koncessziós társaság látja el. 2024. január 1-től Visegrádon a MOHU MOL Hulladékgazdálkodási Zrt. megbízásából a BKM Budapesti Közművek Nonprofit Zrt. látja el a települési hulladékgazdálkodási feladatokat. Az átszervezés elsődlegesen a feladatot végző személyében történő változást jelent, azonban – a szolgáltatás általános színvonalának és terjedelmének megtartása mellett – néhány változás mindenképpen lesz.</span></p><p><span>1. <strong>A kommunális hulladékgyűjtő edénnyel (kukával) rendelkező</strong></span><em><span><strong> </strong></span></em><span><strong>lakossági ügyfelek esetében a korábbi pénteki nap helyett a hétfői napokon kerül sor a kommunális hulladék begyűjtésére Visegrád teljes területén.</strong>&nbsp;<strong>A közületek (</strong></span><em><span><strong>intézményi és egyéb ügyfelek</strong></span></em><span><strong>) esetében ez a szerdai napokon történik.</strong>&nbsp;<strong>A BKM Budapesti Közművek Nonprofit Zrt. munkatársai kérik, hogy a kommunális hulladékgyűjtő edényeket legkésőbb a gyűjtési napon, reggel 5 óráig helyezzék ki jól látható és megközelíthető helyre!</strong> A „</span><em><span>kukamatricás</span></em><span>” rendszer megmarad. Az adott évre vonatkozó matrica kiadásáról és az átvételi lehetőségről egy külön cikkben adunk tájékoztatást.</span></p><p><span><strong>A zsákban gyűjtött kommunális hulladékot az eddig megszokott módon, a hétfői napokon szállítják el. </strong>A jelenleg használatos zöld színű zsákokat a szolgáltatóval történt egyeztetés és Önkormányzatunk kérése alapján elfogadják, nincs szükség a lecserélésükre.</span></p><p><span>2. <strong>A szelektív hulladék gyűjtése a korábbi pénteki napokról átkerült minden hónap első és harmadik csütörtökjére.</strong> Egyelőre marad az eddig megszokott zsákos rendszer, de a BKM Budapesti Közművek Nonprofit Zrt. tájékoztatása szerint a 2024-es év során gyűjtőedényt kapnak a lakosok kifejezetten erre a célra. A gyűjtőedény átvételével kapcsolatban a későbbiekben kapunk információt, ezt követően tudjuk majd tájékoztatni Önöket.</span></p><p><span>3. A <strong>zöldhulladékot</strong> a lakosoktól a továbbiakban is a Városgazdálkodási Csoport gyűjti össze egy gyűjtőpontra, ahonnan a BKM Budapesti Közművek Nonprofit Zrt. munkatársai szállítják el. A zöldhulladék begyűjtése a szokásos módon, a tavasztól őszig tartó időszakban zajlik.</span></p><p><span>4. A <strong>lomtalanítás</strong> vonatkozásában nem lesz változás, évente egy alkalommal továbbra is térítésmentesen biztosított a lakosság részére, a megszokott, házhoz menő rendszerben.</span></p><p><span>5. A <strong>veszélyes hulladék</strong> gyűjtésére a MOHU MOL Hulladékgazdálkodási Zrt. a kifejezetten erre szerződött partnerekkel biztosít lehetőséget, melyre az igényt Önkormányzatunknak kell jelezni.</span></p><img src="/sites/default/files/inline-images/Visegr%C3%A1d_hullad%C3%A9knapt%C3%A1r_20240318-3.jpg" data-align="center" data-entity-uuid="e2cf2aa6-afb5-40c5-b0ff-9a590e198219" data-entity-type="file" alt="Ügyfélszolgálat" width="790" height="459"><p class="text-align-right"><em><span>BKM Budapesti Közművek Nonprofit Zrt.,</span></em><br><em><span>Visegrád Város Önkormányzata</span></em></p><p class="text-align-right"><em><span>(a borítókép illusztráció)</span></em></p>