<p>A Visegrádi Ásványvizet az OTH Gyógyhelyi és Fürdőügyi Főigazgatósága 1994. évben 80/GYF/1994. számon törzskönyvezte.</p>

<p>cím: H-2025 Visegrád-Lepencevölgy&nbsp;<br />
telefon: +36 26 397 815, +36 26 397 816</p>

<p>A cég&nbsp;Lepence völgyben található, az ország legmélyebb kútjából nyeri az ásványi anyagokban igen gazdag vizét. Az ásványvíz minősége kielégíti a magyar és európai élelmiszer szabványok előírásait mind &nbsp;a szénsavmentes, enyhén dúsított és szénsavval dúsított termékeknél egyaránt. Egy liter Visegrádi ásványvízben 1297 mg oldott ásványi anyag található. Az ásványi anyagok közül a kalcium, magnézium és a hidrogén-karbonát van többségben. A Visegrádi ásványvíz rendszeres fogyasztása által jelentékeny mennyiségű kalcium jut a szervezetbe, segítve a csontrendszer mész&nbsp;és fehérje anyagcsere zavarának leküzdését. A Visegrádi ásványvíz kalcium tartalma megakadályozza a terhesség és szoptatás következtében fellépő esetleges mészhiány okozta görcskészség kialakulását is. A kalcium gyulladáscsökkentő és antiallergén hatása miatt jótékonyan hat az asztmában, az allergiás kiütésekben szenvedőkre. A Visegrádi ásványvíz kiemelkedően magas magnézium tartalma az izmok működésének serkentésével segít a fáradtság és a kimerültség leküzdésében. A Visegrádi ásványvíz fogyasztása jó hatással van a gyomorsav túltengés okozta megbetegedések megelőzésében.</p>
