<p>A Visegrádi Nyugdíjas Klub 1981. február 1-jén alakult. Tagjaink egy része egyedül élő nyugdíjas. Ők azok, akik a legjobban igénylik, hogy kéthetente összegyűljünk klubunkban.Ezért is igyekszünk változatossá és színessé tenni a hétfői klubdélutánokat.</p>

<p><strong>Klubnapjaink tematikája:</strong></p>

<p>– &nbsp;megemlékezés nemzeti ünnepeinkről, a fontos évfordulókról,<br />
– &nbsp;ismeretterjesztő előadások meghallgatása változatos témákról,<br />
– &nbsp;klubtagjaink köszöntése névnapjaikon és kerek évfordulós születésnapjaikon hangulatos ünnepség keretében,<br />
– &nbsp;évente megünnepeljük a nőnapot, az anyák napját, az idősek világnapját,<br />
– &nbsp;december közepén tartjuk évzáró klubnapunkat, amelyet közös karácsonyi ebéddel zárunk,<br />
– &nbsp;aktívan részt veszünk a különböző városi rendezvényeken. Igen jó a kapcsolatunk a közeli (dunabogdányi) nyugdíjas klubbal, rendezvényeinket időnként közösen szervezzük (nőnap),<br />
– &nbsp;eddig minden évben sikerült egy-két autóbuszos kirándulást szerveznünk hazánk szép tájainak, jelentős műemlékeinek megtekintése céljából; ezek a kirándulások igen kedveltek klubtagjaink körében.</p>

<p>Klubunk tevékenysége szempontjából döntő jelentőségű az a támogatás, amellyel községünk önkormányzata és képviselői, valamint egyes vállalkozók részesítenek bennünket.</p>

<p><strong>Vezetője</strong>:&nbsp;<em>Vaik Viktorné</em><br />
<strong>Levelezési cím</strong>: &nbsp;Mátyás Király Művelődési Ház 2025 Visegrád, Széchenyi u. 11.Visegrád,<br />
vagy &nbsp; Vaik Viktorné Klubvezető, 2025 Visegrád, Zách Klára u. 1.</p>
