<p class="text-align-justify">2026-ban az Építési és Közlekedési Minisztérium tervei között szerepel a H5 HÉV vonal korszerűsítésének megkezdése. Visegrád polgármesterként kiemelten fontosnak tartom, hogy a felújítás ideje alatt a helyi és a térségben élő lakosok is zökkenőmentesen juthassanak el a fővárosba. Ennek érdekében egyeztetéseket folytattam a szaktárcával, hogy az alternatív közlekedési lehetőségek olyan módon álljanak rendelkezésre, hogy mindenki számára biztosított legyen a folyamatos közlekedés Budapest irányába. Ilyen lehetőség például a Duna két partja közötti rév- és kompközlekedés, amelyet jelenleg nagyban befolyásol a folyó mindenkori vízállása. Ehhez kapcsolódóan kértem az érintett szakaszokon a Duna medrének kotrását, valamint a kompok járatszámának növelését. Ezzel szeretném elérni, hogy az építkezéssel járó kellemetlenségek minél kevésbé érintsék térségünk lakóit, kereskedelmi és szolgáltató egységeit, vállalkozásait.</p><p class="text-align-justify">Az Építési és Közlekedési Minisztérium által összeállított, a H5 HÉV vonal korszerűsítésével kapcsolatos prezentáció az oldal alján található csatolmányként.<br>&nbsp;</p><p class="text-align-right"><em>Eőry Dénes</em><br><em>Visegrád polgármestere</em></p>