<p>Vendéglőnkben három különleges helyszínnel, az erdei környezet hangulatát idéző berendezéssel, egyszerűen elegáns megjelenéssel, valamint modern technikai eszközökkel ellátott konyhánk segítségével törekszünk a különböző vendégigények kielégítésére. Erdei panorámás, világos éttermünk, és hangulatos borospincénk egyaránt kiváló helyszínül szolgál családi, baráti ebédek és vacsorák, valamint zártkörű rendezvények lebonyolítására. Nyáron a patak partján kialakított fedett terasz nyújt menedéket a hőség elől betérő kirándulóknak, télen pedig az üvegfalakkal téliesített belső teraszról lehet megcsodálni a havas erdei táj szépségét. Több évtizedes gasztronómiai hagyományokon alapuló széles választékkal, a már megszokott magyaros ízekkel, bőséges adagokkal várjuk új és visszatérő Vendégeinket. A kellemes környezethez, figyelmes kiszolgálás és íz-harmóniában gazdag ételek párosulnak. Biztosítjuk kedves Vendégeinket, hogy a megújult környezetben is a megszokott színvonalra, élményekre és hangulatra számíthatnak!</p>

<p><strong>Rendezvényhelyszínek és maximális befogadóképességük:</strong></p>

<p>• Patak Vendéglő: 55 fő<br />
• Fedett éttermi terasz: 80 fő<br />
• Bor terem: 50 fő<br />
• Panoráma Terem: 50 fő</p>
