<p>2018 novemberére elkészült az árvízvédelmi beruházás második ütemének mobilfalas szakasza (370 m). Mint ahogyan az első ütem befejezése után, 2015 decemberében megtörtént, a kivitelezőnek ezúttal is összeállítva kellett átadnia a rendszert, azaz fel kellett állítania a mobil elemeket. Miután a mobilfalas rendszert időszakonként ellenőrzés céljából egyébként is össze kell állítani, ezért az újonnan elkészült szakasszal együtt a teljes mobilfalas védmű-szakasz elemeit felállítottuk. Ezt a munkát a Városgazdálkodási Csoport munkatársai végezték 2018. november 20-a és november 30-a között.</p>
