<p class="text-align-justify no-margin"><strong>Cím:</strong> 2000 Szentendre, Szentlászlói út 89.<br><strong>Telefon:</strong> +36 (26) 400 172, +36 (26) 312 605<br><strong>E-mail:</strong> <a href="mailto:info@dunakanyari.hu" target="_blank">info@dunakanyari.hu</a><br><strong>Vezető:</strong> dr. Mazán Katalin<br><strong>Nyitvatartási idő:</strong> hétfő: 12-16 óráig, keddtől – péntekig: 8-16 óráig</p><p class="text-align-justify no-margin">&nbsp;</p><p class="text-align-justify no-margin"><strong>Honlap:</strong> <a href="http://www.dunakanyari.hu" target="_blank" title="www.dunakanyari.hu">www.dunakanyari.hu</a></p><p class="text-align-justify no-margin"><br><span>A Család - és Gyermekjóléti Szolgálat alapellátást nyújt. A tevékenységét szociális segítőmunkával, tájékoztatással, ügyintézéssel, családlátogatással, különböző szolgáltatások, ellátások közvetítésével látja el (</span><em><span>pl. családi/párkapcsolati/válási mediáció, család konzultáció, családterápia, pszichológiai szolgáltatások, melyek Szentendrén vehetők igénybe).</span></em><span> Bárki kerülhet olyan élethelyzetbe, amikor külső segítségre, támasztórendszerre lehet szüksége.</span></p><p class="text-align-justify no-margin">&nbsp;</p><p class="text-align-justify no-margin"><span><strong>Családsegítő</strong>: Tőkés Anita</span></p><p><span><strong>Munkaidőben hívható telefonszám:</strong> 0620/2172339&nbsp;</span></p><ul><li><span>&nbsp;hétfőtől csütörtökig 8-16 óráig</span></li><li><span> pénteken 8-12 óráig</span></li></ul><p><span><strong>Ügyfélfogadás Visegrád Városi Könyvtár:</strong></span></p><ul><li><span>Keddenként: 08-12 óráig*</span></li></ul><p class="text-align-justify"><span>*Sürgős esetben, terepmunka függvényében az ügyfélfogadási idő fentiektől eltérhet, érdemes telefonon érdeklődni, ill. időpontot egyeztetni.</span></p><p class="text-align-justify"><span><strong>Krízis esetén és munkaidőn túl 16. 00 – 08. 00. között, ill. hétvégén hívható telefonszám: 0620/3640827</strong></span></p><p><span><strong>Gyermekjogi képviselő&nbsp;</strong>(időpontegyeztetés szükséges, ügyfélfogadás Budapesten)<strong>:</strong></span></p><p><span>Nagyné Veres Katalin</span></p><p><span>Tel. : 0620/4899639</span></p><p><span>E- mail: katalin.veres.nagyne@ijsz.bm.gov.hu</span></p><p><span><strong>Ellátottjogi képviselő&nbsp;</strong>(időpontegyeztetés szükséges)<strong>:</strong></span></p><p><span>Sajtos Éva</span></p><p><span>Tel. : 0620/4899657</span></p><p><span>E- mail: katalin.veres.nagyne@ijsz.bm.gov.hu</span></p><hr><p class="text-align-justify no-margin"><span><strong>Bemutatkozás</strong></span></p><p class="text-align-justify no-margin"><br><span>A Dunakanyari Család- és Gyermekjóléti Intézmény küldetése, hogy szolgáltatásaival hozzájáruljon Szentendre és a környező települések lakosságának jólétéhez, enyhítse a szociális vagy mentálhigiénés problémákkal küzdők gondjait, védje és segítse a gyermekeket.</span></p><p class="text-align-justify no-margin">&nbsp;</p><p class="text-align-justify no-margin"><span>Intézményünk a Dunakanyar térségében tizenegy településen látja el feladatait. Ezek:&nbsp; Szentendre, Leányfalu, Budakalász, Dunabogdány, Tahitótfalu, Kisoroszi, Szigetmonostor, Pócsmegyer, Pilisszentlászló, Pilisszentkereszt, Visegrád.</span></p><p class="text-align-justify no-margin">&nbsp;</p><p class="text-align-justify no-margin"><span>Az intézmény két egységből áll. A Családsegítő Szolgálat fő céljait és feladatait a Szociális Törvény (1993. évi III. Tv.), a Gyermekjóléti Központ fő céljait és feladatait a Gyermekvédelmi Törvény (1997. évi XXXI.Tv.) határozza meg.</span></p><p class="text-align-justify no-margin">&nbsp;</p><p class="text-align-justify no-margin"><span>Munkatársaink felsőfokú végzettségű szociális és mentálhigiénés szakemberek, pszichológusok, pedagógusok, szociológusok, jogi-, fejlesztőpedagógiai tanácsadók, mediátorok, családkonzulensek.</span></p><p class="text-align-justify no-margin">&nbsp;</p><p class="text-align-justify no-margin"><span>Szolgáltatásainkat elsősorban azoknak a dunakanyari lakosoknak, családoknak és egyedülállóknak, időseknek és fiataloknak ajánljuk, akik szociális, gyermeknevelési problémákkal, családi konfliktusokkal küzdenek, válás, kapcsolattartás során nem sikerül konszenzusos megoldásokat találniuk, kiszolgáltatott helyzetbe kerültek, létfeltételeik nem biztosítottak, állást keresnek, és e problémákban szeretnének tanácsot, segítséget kapni.&nbsp;</span></p><p class="text-align-justify no-margin">&nbsp;</p><p class="text-align-justify no-margin"><span>A családok segítése érdekében veszélyeztetettséget és krízishelyzetet észlelő jelzőrendszer működik. Fogadjuk a társintézmények, a hatóságok és a lakosság jelzéseit a segítségre szoruló, veszélyeztetett gyermekekről, illetve a szociális krízisbe került felnőttekről. Munkánk során együttműködünk minden olyan intézménnyel, szervezettel, hatósággal, amely az adott probléma megoldását elősegítheti.</span></p><p class="text-align-justify no-margin">&nbsp;</p><p class="text-align-justify no-margin"><span>Figyelemmel kísérjük Szentendre lakosságának helyzetét. Saját kompetenciahatárainkon belül a jelzőrendszer tagjaival együtt prevenciós programokat dolgozunk ki a szociális és veszélyeztetettségi problémák kezelésére, hatáskörünkön kívül eső területek vonatkozásában javaslatokat fogalmazunk meg a megoldás érdekében.</span></p><p class="text-align-justify no-margin">&nbsp;</p><p class="text-align-justify no-margin"><span>Forduljanak hozzánk bizalommal!</span></p><hr><p class="text-align-justify no-margin"><span><strong>Család-és Gyermekjóléti Szolgálat</strong></span></p><p class="text-align-justify no-margin">&nbsp;</p><p class="text-align-justify no-margin"><span>A Szolgálat célja és feladata a&nbsp;szociális vagy mentálhigiénés problémák, illetve egyéb krízishelyzet miatt segítségre szoruló személyek, családok számára az ilyen helyzethez vezető okok megelőzése, a krízishelyzet megszüntetése, valamint az életvezetési képesség megőrzése céljából nyújtott szolgáltatás. Ennek keretében</span></p><p class="text-align-justify no-margin">&nbsp;</p><ul><li><p class="text-align-justify no-margin"><span>szociális, életvezetési és mentálhigiénés tanácsadás;</span></p><p class="text-align-justify no-margin">&nbsp;</p></li><li><p class="text-align-justify no-margin"><span>anyagi nehézséggel küzdők számára pénzbeli, természetbeni ellátásokhoz, továbbá a szociális&nbsp;szolgáltatásokhoz való hozzájutás megszervezése;</span></p><p class="text-align-justify no-margin">&nbsp;</p></li><li><p class="text-align-justify no-margin"><span>tartós munkanélküliek, fiatal munkanélküliek, adósság terhekkel és lakhatási problémákkal&nbsp;küzdők, a fogyatékossággal élők, a krónikus betegek, a szenvedélybetegek, a pszichiátriai betegek,&nbsp;illetve egyéb szociálisan rászorult személyek és családtagjaik részére tanácsadás;</span></p><p class="text-align-justify no-margin">&nbsp;</p></li><li><p class="text-align-justify no-margin"><span>kríziskezelés;</span></p><p class="text-align-justify no-margin">&nbsp;</p></li><li><p class="text-align-justify no-margin"><span>a családban jelentkező működési zavarok, illetve konfliktusok megoldásának elősegítése; az egyének és családtagok kapcsolatkészségének javítása, konfliktuskezelő szolgáltatás szervezése;</span></p><p class="text-align-justify no-margin">&nbsp;</p></li><li><p class="text-align-justify no-margin"><span>adományozás folyamatos szervezése;</span></p><p class="text-align-justify no-margin">&nbsp;</p></li><li><p class="text-align-justify no-margin"><span>szabadidős és közösségfejlesztő programok (igény szerint, pl. tájékoztató előadások, ruhabörze, baba-mama klub) szervezése;</span></p><p class="text-align-justify no-margin">&nbsp;</p></li><li><p class="text-align-justify no-margin"><span>egyéni és csoportos készségfejlesztés (igény szerint, pl. kamaszcsoport, internet használat, adóbevallásban segítség);</span></p><p class="text-align-justify no-margin">&nbsp;</p></li><li><p class="text-align-justify no-margin"><span>a válsághelyzetben lévő várandósnak a támogatásokhoz, ellátásokhoz, szükség esetén a családok&nbsp;átmeneti otthonában igénybe vehető ellátáshoz való hozzájutásban történő segítségnyújtás;</span></p><p class="text-align-justify no-margin">&nbsp;</p></li><li><p class="text-align-justify no-margin"><span>a gyermeknek, illetve családjának az átmeneti gondozáshoz való hozzájutás megszervezése, az&nbsp;átmeneti gondozást szükségessé tevő okok megszüntetése, valamint a gyermek mielőbbi&nbsp;hazakerülésének elősegítése;</span></p><p class="text-align-justify no-margin">&nbsp;</p></li><li><p class="text-align-justify no-margin"><span>a veszélyeztetettséget észlelő és jelző rendszer működtetése;</span></p><p class="text-align-justify no-margin">&nbsp;</p></li><li><p class="text-align-justify no-margin"><span>a gyermeket fenyegető közvetlen és súlyos veszély esetén a Családsegítő Szolgálat haladéktalanul, a Gyermekjóléti Központ&nbsp;értesítése mellett, közvetlenül tesz javaslatot a hatóság intézkedésére.</span></p></li></ul><hr><p class="text-align-justify no-margin"><span><strong>Család–és Gyermekjóléti Központ:</strong></span></p><p class="text-align-justify no-margin">&nbsp;</p><p class="text-align-justify no-margin"><span>Célja és feladata: a gyermekvédelmi gondoskodás keretébe tartozó hatósági intézkedésekhez kapcsolódó, a gyermekek védelmére irányuló tevékenység ellátása; a gyermek családban nevelkedésének elősegítése, a gyermek veszélyeztetettségének megelőzése érdekében a gyermek igényeinek és szükségleteinek megfelelő önálló egyéni és csoportos speciális szolgáltatások, programok nyújtása.&nbsp;</span></p><p class="text-align-justify no-margin">&nbsp;</p><p class="text-align-justify no-margin"><span>Ennek keretében</span></p><p class="text-align-justify no-margin">&nbsp;</p><ul><li><p class="text-align-justify no-margin"><span>kapcsolattartási ügyeletet biztosít (hatósági döntés alapján);</span></p><p class="text-align-justify no-margin">&nbsp;</p></li><li><p class="text-align-justify no-margin"><span>gyermekvédelmi jelzőrendszeri készenléti szolgálatot tart;</span></p><p class="text-align-justify no-margin">&nbsp;</p></li><li><p class="text-align-justify no-margin"><span>jogi tájékoztatásnyújtást,</span></p><p class="text-align-justify no-margin">&nbsp;</p></li><li><p class="text-align-justify no-margin"><span>pszichológiai tanácsadást,</span></p><p class="text-align-justify no-margin">&nbsp;</p></li><li><p class="text-align-justify no-margin"><span>családkonzultációt,</span></p><p class="text-align-justify no-margin">&nbsp;</p></li><li><p class="text-align-justify no-margin"><span>óvodai és iskolai szociális segítő tevékenységet végez;</span></p><p class="text-align-justify no-margin">&nbsp;</p></li><li><p class="text-align-justify no-margin"><span>javaslatot készít a gyermek védelembe vételéről; vagy súlyosabb fokú veszélyeztetettség esetén ideiglenes hatályú elhelyezését, nevelésbe vételét kezdeményezi;</span></p><p class="text-align-justify no-margin">&nbsp;</p></li><li><p class="text-align-justify no-margin"><span>együttműködik a pártfogó felügyelői szolgálattal és a megelőző pártfogó felügyelővel a bűnismétlés megelőzése érdekében;</span></p><p class="text-align-justify no-margin">&nbsp;</p></li><li><p class="text-align-justify no-margin"><span>a családjából kiemelt gyermek visszahelyezése érdekében szociális segítőmunkát koordinál és utógondozást végez.</span></p></li></ul><hr><p class="text-align-justify no-margin"><span><strong>Telefonos készenléti szolgálat:</strong></span></p><p class="text-align-justify no-margin"><br><span>Célja:&nbsp;a Család-és Gyermekjóléti Központ nyitvatartási idején túl felmerülő krízishelyzetekben történő azonnali (telefonon nyújtott) segítségnyújtás: tanácsadással vagy tájékoztatással, gyermekek, családok, egyének részére.</span><br><span>Ügyeleti ideje: munkanapokon este 17-tól – reggel 9 óráig, munkaszüneti napokon 0-24 óráig.&nbsp;</span></p><p class="text-align-justify no-margin">&nbsp;</p><p class="text-align-justify no-margin"><em><span><strong>Telefonszám: +36 (20) 364 0827</strong></span></em></p><p class="text-align-justify no-margin">&nbsp;</p><p class="text-align-justify no-margin"><span>Intézményünk valamennyi szolgáltatása térítésmentes!</span></p>